UNICEF Montenegro - Media centre - Protokol o međusektorskoj saradnji u prevenciji napuštanja djece\nPODGORICA, 14. april, 2014 - Ministarstva rada i socijalnog staranja, obrazovanja i zdravstva obavezala su se danas Protokolom o međusektorskoj saradnji na zajednički rad čiji je cilj prevencija napuštanja djece, a prioritet njihovo smještanje u porodicu, umjesto u instituciju.\nNaučna istraživanja i analize pokazali su da je rano djetinjstvo, uzrasta do tri godine, od presudnog značaja za normalan rast i razvoj djeteta, kao i da smještanje djece u institucije u ranom uzrastu usporava njihov razvoj i ostavlja ozbiljne i trajne posljedice po dijete.\nPotpisivanje Protokola o medusektorskoj saradnji u prevenciji napuötanja djece - UNICEF Crna Gora / 2014\nPokazalo se da su za sprječavanje razdvajanja djece od porodice i njihovo napuštanje ključni jačanje biološke porodice i podrška trudnicama i samohranim roditeljima sa malom djecom uzrasta do tri godine, koji su izloženi faktorima rizika od socijalne ugroženosti.\nProtokol je usmjeren na najranjivije grupe budućih majki, novorođenčadi i male djece uzrasta do tri godine, dok se istovremeno sve mjere i procedure iz Protokola odnose i na svu djecu koja rastu u biološkim porodicama.\n“Osim što radimo na razvoju htaniteljstva i drugih oblika brige o djeci u porodičnom okruženju, izuzetno je važno preventivno djelovati kako bi se spriječilo napuštanje djece. To se može ostvariti samo ukoliko se u okviru sistema dječje zaštite o djeci brine na sveobuhvatan način, iz ugla socijalne, zdravstvene zaštite i iz ugla obrazovanja. Smatramo da potpisani Protokol predstavlja privrženost daljoj saradnji između ova tri važna sektora”, objasnio je važnost potpisanog protokola, šef predstavništva UNICEF-a u Crnoj Gori Bendžamin Perks.\nIstraživanja pokazuju da se veliki procenat djece u Crnoj Gori, njih oko 60 odsto, direktno iz porodilišta ili dječje bolnice smješta u institucije, kazao je ministar zdravlja Miodrag Radunović.\n“Zato je neopohodna međuresorna saradnja, kako bismo zajedničkim snagama omogućili djeci rast i život u porodici”, istakao je Radunović.\nTromjesečna UNICEF-ova kampanja “Svako dijete treba porodicu” povećala je broj zahtjeva za hraniteljstvo, kao i svijest javnosti o potrebi djece da rastu u toplom porodičnom okruženju.\nBendžamin Perks, šef predstavništva UNICEF-a u Crnoj Gori objasnio je važnost potpisanog Protokola - UNICEF Crna Gora / 2014\nProtokol je nastavak politike koja treba da dovede do iskorjenjivanja prakse napuštanja djece i njihovog smještanja u institucije, na šta se Crna Gora obavezala Konvencijom Ujedinjenih nacija o pravima djeteta. Podaci ministarstva rada i socijalnog staranja pokazuju da se u poslednjih par godina za trećinu smanjio broj djece koja su smještena u institucije.\n“Snažno ćemo raditi na tome da deinstitucionalizacija bude proces koji ćemo do kraja sprovesti, onako kako smo to dogovorili sa UNICEF-om i svim našim partnerima”, obećao je ministar rada i socijalnog staranja Predrag Bošković.\nCrna Gora se 2012. obavezala da prestane sa praksom smještanja djece uzrasta do tri godine u institucije, godinu dana nakon poziva UNICEF-a i Kancelarije UN Visokog komesarijata za ljudska prava (OHCHR) za Evropu, koji je upućen svim zemljama u regionu.\nProtokolom se obezbjeđuje umrežavanje i tijesna saradnja između Ministarstva rada i socijalnog staranja, Ministarstva zdravlja, Ministarstva prosvjete, lokalne samouprave, korisnika usluga i njihovih porodica, u cilju sprječavanja napuštanja djece i njihovog smještanja u institucije.\nPomoćnica ministra prosvjete Vesna Vučurović ocijenila je da će međusektorska saradnja doprinjeti boljim uslugama namijenjenim djeci u Crnoj Gori, kako bi ona srećno i bezbjedno rasla i razvijala se.\nOvaj Protokol predstavlja kamen temeljac koji obezbjeđuje da svako dijete u Crnoj Gori ostvari svoje pravo na život u porodici.


glavni grad irf, Foto: PG Biro\n08.11.2018. 15:15h Ažurirano: 08.11.2018. 15:15h\nGlavni grad i Investiciono razvojni fond (IRF) bi, prema riječima njihovih predstavnika, trebalo da definišu precizni akcioni plan sa međusobnim obavezama u cilju jačanja preduzetništva u Podgorici, zapošljavanju mladih i smanjenju stope nezaposlenosti.\nGradonačelnik Podgorice Ivan Vuković, koji se danas sastao sa direktorom IRF-a Zoranom Vukčevićem, kazao je da će se Glavni grad fokusirati na intenziviranje saradnje sa tim fondom u cilju kreiranja novih kreditnih linija i drugih mehanizama podrške za mlade, početnike u biznisu, nezaposlene, žene i mlade poljoprivredne proizvođače.\n„Glavni grad će formirati Sekretarijat za preduzetništvo i na taj način ćemo stvoriti organizacione pretpostavke da se ovi planovi konkretizuju i ojača saradnja sa IRF-om“, rekao je Vuković.\nOn je, kako je saopšteno iz PG Biroa, naveo da je u proteklom periodu Glavni grad kroz Biro za ekonomsku saradnju i podršku biznis zajednici organizovao seminare, obuke, obezbjeđivao besplatne računovodstvene usluge, infrastrukturu za početnike u biznisu, kao i finansijsku pomoć.\nVukčević je kazao da je spreman za nastavak i jačanje saradnje sa Glavnim gradom kroz definisanje konkretnog predloga mjera na kojima će se saradnja temeljiti.\n„To je nešto što možemo uraditi u kratkom roku. Naš fond godišnje plasira i do 200 miliona eura podrške preduzetništvu i strogo vodimo računa o tome da se taj biznis bazira na jasnim pravilima poslovanja koja važe i u Evropskoj uniji (EU)”, rekao je Vukčević.\nOn je rekao da je njima cilj da kroz kreditna sredstva jačaju privredu i stvore mogućnost preduzećima da se razvijaju i povećavaju zaposlenost.\n“To je sve u skladu sa naporima Glavnog grada za smanjenje nezaposlenoti u Podgorici i na tome smo radili i u prethodnom periodu“, rekao je Vukčević.\nSagovornici su na sastanku ocijenili da je potrebno ohrabriti ljude da se bave privatnim biznisom i da realizuju svoju biznis ideju, posebno kroz edukaciju koja bi bila sveobuhvatna, a da svi oni koji je uspješno završe i predstave kvalitetan biznis plan, mogu da očekuju podršku IRF-a.\nGlavni grad PodgoricaInvesticiono-razvojni fondIRFPodgorica


Održan okrugli sto “Prekogranična saradnja u upravljanju rizicima od prirodnog hazarda u regionu Drina-Sava” – Eko centar Drinum\nOdržan okrugli sto “Prekogranična saradnja u upravljanju rizicima od prirodnog hazarda u regionu Drina-Sava”\nPrekogranična saradnja u upravljanju rizicima od prirodnog hazarda, Realizacija projekata, Vesti / January 29, 2015 February 6, 2021 / Leave a Comment\nU okviru projekta “Prekogranična saradnja u upravljanju rizicima od prirodnog hazarda u regionu Drina-Sava” u Vizitorskom centru Spcecijalnog rezervata prirode u Zasavici juce je održan Okrugli sto na kome je učestvovalo oko 50 predstavnika javnog i civilnog sektora iz 20 opština prekograničnog regiona Drina – Sava, iz Srbije, Bosne i Hercegovine i Hrvatske.\nOkrugli sto na kojem su učestvovali predstavnici Šapca, Sremske Mitrovice, Loznice, Bogatića, Malog Zvornika, Ljubovije, Bijeljine, Ugljevika, Lopara, Drenovaca, Vrbanje i drugih opština i drugih gradova sa ovog područja, predstavljao je glavnu aktivnost u okviru projekta i organizovan je u cilju izrade smernica za prekograničnu saradnju u upravljanju rizicima od prirodnog hazarda. Na jučerašnjem skupu učesnici su zajednički definisali probleme u prekograničnim područjima koji će služiti kao osnova za izradu platforme za buduću saradnju.\nPoplave i klizišta maja meseca 2014. godine koje su zadesile Srbiju, ali i Hrvatsku i BiH, jasno ukazuju na potrebu da se rizicima od prirodnog hazarda posveti pažnja kako na lokalnom, regionalnom i nacionalnom nivou, tako i u prekograničnoj saradnji upravo na planu zajedničkih strategija planiranja rizika, otklanjanja posledica, ali i adaptacija na klimatske promene.\nU okviru Okruglog stola za učesnike su održana i stručna predavanja u ovoj oblasti. „Metodološki pristup proceni ekološke štete usled poplava“ bila je tema o kojoj je govorio Prof. dr Jordan Aleksić sa fakulteta za primenjenu ekologiju Futura iz Beograda. On je ukazao na to da stogodišnje i hiljadugodišnje vode postaju kontinuitet, ono sa čime ćemo živeti u budućnosti, da smo nemoćni pred hazardom, ali da znanje, prevencija i disciplina vode ka ozbiljnoj organizaciji i institucionalnom kapacitetu. On je poručio da je budućnost u integrativnosti, saradnji, razmeni iskustava i podataka.\nNa temu procene ugroženosti i plana zaštite i spasavanja u vanrednim situacijama, sa primerima dobrae prakse i modelima u prekoraničnoj saradnji govorio je Ljubiša Aleksić, iz Sektora za vanredne situacije u Valjevu. „Projekcije rizika – scenario i modeli, klimatske promene, poplave, suše“, bila je tema o kojoj je govorio Prof. Dr Boris Vakanjac sa fakulteta Futura.\nProjekat je realizovao “Uneco” Podrinje u partnerstvu sa Fakultetom za primenjenu ekologiju “Futura” i Udruženjem “Eko Drina” Mali Zvornik, uz podršku Stalne radne grupe za regionalni ruralni razvoj Jugoistočne Evrope – SWG i Programa pristupa zasnovanog na razvoju teritorije (ABD). Projekat je finansiran od strane Evropske Unije.


Prema rečima direktora fabrike Nebojše Nedeljkovića, postrojenje bi trebalo da bude završeno krajem leta, a investicija je vredna 3 miliona evra. U naredne tri godine zaposliće još 180 radnika.\nPO OSNOVU DOZNAKA U MARTU OVE GODINE 28 MILIONA EVRA MANJE Trećina svih priliva iz Nemačke\n"Otkako smo 2016. godine u Kikindi pokrenuli proizvodnju, duplirali smo broj radnika i sada imamo više od sto zaposlenih. Novi pogon omogućiće nam i nova tržišta. Dosad smo radili za auto-industriju, proizvođače kamiona i poljoprivredne mehanizacije, a nova investicija označiće ulazak Mecafora u avio-industriju. Do kraja leta očekujemo završetak novog pogona koji će zauzimati 3.000 m2, a u naredne tri godine, po okončanju celog projekta, planiramo zapošljavanje još 180 ljudi", rekao je Nedeljković, a navodi se na sajtu grada.\nOn je dodao da će u budućoj fabrici praviti turbine za avione, kao i završnu i mašinsku obradu.\n"Tokom korona krize došlo je do pada proizvodnje, ali se situacija u međuvremenu normalizovala", naveo je Nedeljković i dodao da su posebno ponosni što su njihovi klijenti kompanije Volvo i Džon Dir.\nPoslovno raspoloženje među nemačkim kompanijama popravilo se ovog meseca, o čemu govori i podatak da je indeks poslovne klime, koji izračunava ekonomski institut IFO, porastao u junu na 86,2 poena, sa majskih 79,7 poena. Ovo je najjači rast tog indeksa ikada zabeležen, a iz IFO dodaju da su ocene kompanija o trenutnoj situaciji poboljšane, dok su poslovna očekivanja za predstojeći period znatno skočila.\nJoš nema odluke o stečaju Srpske fabrike stakla u Paraćinu\nPrivredni sudu u Kragujevcu ni danas nije doneo odluku o stečaju "Srpske fabrike stakla" u Paraćinu.


Saopštenje je izdato pošto su japanski mediji izvestili da su službenicima ruske Trgovinske misije u toj zemlji navodno preneti ukradeni podaci.\n"Žalimo što se japanska strana pridružila antiruskim spekulacijama na temu špijunomanije, modernim na Zapadu. Komunikacija preko medija, odnosno zloglasna diplomatija preko megafona, ne jednom je pokazala svoju beskorisnu i štetnu prirodu", navodi se u saopštenju objavljenom na Fejsbuk profilu ambasade.\nBugarska će PROTERATI ruske diplomate zbog špijunaže\nGODINA AUTORITARNIH LIDERA Učvrstili su vlast, a najviše svojih ciljeva je ostvario PUTIN\nIstiče se da je to u suprotnosti s politikom koju su usaglasili Moskva i Tokio, a čiji je cilj stvaranje pozitivne atmosfere radi uspostavljanja bilateralne saradnje i rešavanja složenih pitanja.\nJapanska agencija Kjodo javila je ranije danas da je policija uhapsila jednog japanskog građanina pod sumnjom da je krao tajne podatke iz oblasti trgovine za koje se pretpostavlja da ih je prenosio službenicima Trgovinske misije Rusije u Japanu.\nAgencija je prenela da su japanske službe od ruske ambasade zvanično zahtevale da dva službenika ruske Trgovinske misije dođu u policiju kako bi dali iskaz.\nSKUP U TOKIJU Japan traži da mu se vrate južna Kurilska ostrva\nMRAK U JAPANU Neki gradovi u blizini Tokija bez struje dve sedmice zbog tajfuna


Naslovna » Izlasci » Muzika » Koncerti » Miksalište: Vlatko Stefanovski trio\nAh Neša 30. juli 2015. Koncerti Postavite komentar\nU srcu Savamale predstaviće se Vlatko Stefanovski, poznati makedonski gitarista, prepoznatljiv po svom posebnom stilu fuzione muzike, mešavini makedonskih tradicionalnih nepravilnih ritmova i savremenog roka.\nProslavio se kao frontmen grupe Leb i sol koja je sa četrnaest albuma i nastupima širom sveta bila jedna od najvažnijih muzičkih karika bivše Jugoslavije.\nPosebno muzičko putovanje\nOd sredine devedesetih godina, Vlatko Stefanovski je gradio vrlo uspešnu solo karijeru. Sarađivao je i sa Miroslavom Tadićem na albumima „Kruševsku“, „Treta majka“, „Live in Belgrade“ i „Live in Zagreb“. Ti albumi uperili su sasvim novo svetlo na akustičnu gitaru Vlatka Stefanovskog, njegov rad, i na njegove eksperimente sa tradicionalnom makedonskom muzikom.\nU poslednjih nekoliko godina svirao je i snimao po celom svetu sa mnogim vrhunskim umetnicima kao što su Tomi Emanuel, Stohelo Rozenberg, Džiboni, Jan Akerman i Teodosi Spasov, Stefan Milenković, Kudsi Erguner, Bojan Z, Manu Katche, Toni Levin i mnogi drugi. Njegov nedavni rad takođe uključuje muziku za filmove, pozorište i balet.\nNastupao je kao solista sa brojnim džez i simfonijskim orkestrima. Stefanovski je poznat po svojoj jedinstvenoj gitarskoj tehnici i tonu.\nSvaki koncert trija Vlatka Stefanovskog je posebno muzičko putovanje… Novu muzičko priču Vlatko Stefanovski će Beograđanima ispričati u okviru Savamalskog kulturnog leta. (danubeogradu.rs)\nTagovileto leto u beogradu miksalište savamala savamalsko kulturno leto vlatko stefanovski\nPrethodni Metropoliten na bis: Aida\nSledeći King Khan & The Shrines u Beogradu


Incko: Non-pejper o promeni granica na Zapadnom Balkanu četiri godine stoji u mojoj fioci - Kosovo Online\n23. Januar 2022. • 08:36\nBivši visoki predstavnik u Bosni i Hercegovini Valentin Incko rekao je da non-pejper, nezvanični diplomatski dokument koji kruži Briselom, o promeni granica na Zapadnom Balkanu po etničkim linijama, i dalje postoji, prenosi Reporteri.\nIncko, koji se nije pojavljivao u medijima otkako je napustio funkciju visokog predstavnika u Bosni i Hercegovini, dao je intervju slovenačkim medijima i rekao da ovaj dokument stoji u njegovoj fioci već skoro četiri godine, piše Reporteri.\nU aprilu prošle godine dokument su prvi put objavili slovenački mediji, pod navodnim autorstvom slovenačkog premijera Janeza Janše i upućen je predsedniku Evropskog saveta Šarlu Mišelu, tokom mandata Slovenija u predsedavanju EU.\nPostojanje ovog dokumenta demantovali su tada slovenački premijer i članovi Evropskog saveta, a ceo slučaj, sudeći po nedavnim izjavama bivšeg visokog predstavnika, još nije dobio epilog.\nnon - pejper Slovenija Zapadni Balkan\nŠib: Očekujemo konstruktivan pristup dijalogu, "non pejperi" skreću pažnju sa bitnih problema\nAPA: EU ne želi da objavi "non pejper" o Zapadnom Balkanu, gde se predlaže promena granica


Obama traži 116 miliona pomoći sirijskoj opoziciji - Princip | Princip\nObama traži 116 miliona pomoći sirijskoj opoziciji\nAdded by Stefan Martinović on 11/12/2015.\nTags: SAD, Sirija\nPredsednik SAD-a, Barak Obama, zatražio je od Kongresa SAD-a da odobri isplatu 116 dolara za osposobljavanje tzv. „umerene” sirijske opozicije. Glasnogovornik Bele kuće, Džoš Ernest, zamolio je predstavnike Kongresa da sprovedu ovu meru što je moguće brže. „Istovremeno dok naši vojnici daju ogroman doprinos zaštiti zemlje, neophodno je da Kongres učini nešto da ih u tome podrži”, rekao je.\nDržavni sekretar odbrane SAD-a, Ašton Karter, na sastanku Senata uveravao je poslanike da njegovo ministarstvo čeka na zakonodavce da odobre program pomoći sirijskoj opoziciji. Karter je objasnio da je pre mesec dana poslao zahtev Kongresu za odobrenje poslednjeg dela pomoći u visini od 116 miliona dolara za „obezbeđivanje logistike, oružja i druge opreme partnerima”.


Srbija i Slovenija sve bolje sarađuju - CorD Magazine\nUlazak Slovenije u EU bila je dobra...\nZa Ministarstvo privrede 2016. biće još jedna...\nSlovenačke kompanije su oduvek pokazivale interes za...\nMiroslav Miletić, potpredsednik Privredne komore Srbije\nSrbija i Slovenija sve bolje sarađuju\nIako je robna razmena dve zemlje nešto ispod višegodišnjeg proseka, saradnja Srbije i Slovenije je u usponu – zabeleženo je povećanje investicija srpskih kompanija u Sloveniji i nove investicije slovenačkih kompanija u našoj zemlji\nPosle uspešnih poslovnih foruma u 2013. i 2015. postoji velika šansa da Privredna komora Srbije organizuje novi susret poslovnih ljudi Srbije i Slovenije tokom ove godine, kaže Miroslav Miletić, potpredsednik Privredne komore Srbije (PKS).\nSvake godine konstatujemo da je privredna saradnja među državama veoma dobra, ali da istovremeno postoji dosta neiskorišćenih mogućnosti.Ima li ipak nekih pomaka na tom planu u poslednje vreme?\nSlovenija je jedan od najznačajnijih partnera Srbije u političkom i ekonomskom smislu i saradnja između dve zemlje nema samo bilateralni, već i regionalni značaj za sve zemlje Zapadnog Balkana. Ekonomske veze između Srbije i Slovenije zasnivaju se spoljnotrgovinskoj i investicionoj saradnji, regionalnom povezivanju i podršci Slovenije evropskim integracijama Srbije i zajedničkom prijavljivanju za otvorene pozive u okviru evropskih fondova. Tokom 2015. godine zabeležene su značajnije investicione aktivnosti srpskih privrednika, kao što je kupovina hotela „Kempinski Palace“ u Portorožu od strane MK Grupe (vrednost investicije 25 miliona evra), a u decembru Delta Holding je počeo izgradnju hotela Interkontinental u Ljubljani (vrednost investicije je 42 miliona evra). To su izuzetno važni investicioni projekti koje su srpske kompanije zabeležile na slovenačkom tržištu.\nKoliko je realno očekivati otvaranje novih prostora za saradnju, na primer u poljoprivredi ili zaštiti životne sredine?\nZa Srbiju je dragocena i podrška i iskustvo Slovenije u procesu pridruživanja Evropskoj uniji, u primeni EU standarda i efikasnom korišćenju finansijskih sredstava iz predpristupnih fondova EU, jer Slovenija važi za lidera po efikasnosti korišćenja novca iz IPA programa među zemljama na Balkanu. Prostor za saradnju naročito postoji u okviru evropskih programa: u okviru Dunavskog transnacionalnog programa PKS je aplicirala sa domaćim i inostranim partnerima u 23 projektna predloga, a nekoliko njih je sa partnerima iz Slovenije, a uskoro očekujemo i otvaranje poziva u okviru Jadransko-jonskog programa u okviru koga partneri iz obe zemlje mogu zajednički da učestvuju. Mogućnosti za saradnju postoje i u okviru velikog evropskog programa Horizon 2020.\nPočetkom godine održan je vrlo posećen poslovni forum u Ljubljani kojem su prisustvovali i premijeri dve zemlje.Kada bi se mogao očekivati novi takav skup u Srbiji?\nPrivredna komora Srbije i Gospodarska zbornica Slovenije imaju jako dobru saradnju koja se jednim delom manifestuje i u sektorskom povezivanju kompanija i organizovanju B2B susreta na poslovnim forumima. Podsetiću vas da je PKS organizovala Poslovni forum u oktobru 2013. godine na kojem je bilo prisutno preko 180 kompanija iz Srbije i Slovenije, a na poslovnom forumu u Ljubljani održanom u februaru prošle godine odziv privrednika je takođe bio odličan.\nSrbija i Slovenija mogu da sarađuju na velikom broju evropskih projekata kao što su Dunavski transnacionalni program, Jadransko-jonski program i Horizon 2020\nSa slovenačke strane bilo je prisutno preko 130, a sa naše strane preko 60 privrednika. Slovenački privrednici su iskazali interes za sadašnju privatizaciju naših privrednih društava, banja, industrija plastike i poljoprivrednih mašina i dr., kao i za realizaciju velikih projekata kao što su „Beograd na vodi“ i izgradnja pruge Beograd-Budimpešta. Realno je očekivati da se sledeći Poslovni forum održi u Privrednoj komori Srbije tokom 2016. godine.\nSlovenačka Kopitarna je pred sam kraj 2015. godine najavila mogućnost nove investicije u Srbiji. Koliko je to vesnik novog većeg učešća slovenačkih preduzeća u investicijama u Srbiji?\nSvakako da je dobra vest da je slovenačka firma “Kopitarna”, koja se bavi proizvodnjom obuće, kupila 2.000 m2 zemljišta u u bloku 61, u bescarinskoj zoni Apatin i namerava da na tom zemljištu gradi svoje proizvodne pogone. Ova kompanija već duži niz godina održava poslovnu saradnju sa somborskom kompanijom “Boreli” te obuću proizvedenu u pogonima ove fabrike plasira u republike bivše Jugoslavije. Kompanija „Kolektor“ iz Idrije, namerava da u skorije vreme ojača svoj proizvodni pogon u Novom Sadu sa ciljem povećanja proizvodnje termoplasta u automobilskoj industriji i zapošljavanja nekoliko desetina radnika iz Srbije.\nKako povećati i uravnotežiti spoljnotrgovinsku razmenu dve zemlje?\nUkupna robna razmena Srbije i Slovenije u periodu januar-novembar 2015. godine iznosila je 890,1 miliona dolara, što je za 6,9 odsto manje u odnosu na isti period 2014. godine. Izvoz u Sloveniju iznosio je 386,6 miliona dolara i beleži pad od 12,3 odsto u odnosu na isti period 2014. godine. Uvoz iz Slovenije manji je za 2,3 odsto u odnosu na isti period 2014. godine i iznosio je 503,5 miliona dolara. Deficit u robnoj razmeni iznosio je 116,9 miliona dolara.\nU poslednjoj deceniji obim robne razmene dve zemlje redovno je prelazio 900 miliona dolara, a ove godine rezultat je nešto slabiji zbog manjeg izvoza srpske strane\nZnačajan aspekt spoljnotrgovinske razmene jeste da je obim te razmene redovno prelazio 900 miliona dolara poslednjih 10-tak godina, ali nešto je značajniji pad izvoza naše robe u odnosu na 2014. godinu. Beleži se i pad uvoza iz Slovenije u poslednje tri godine, što je dobar podatak, s obzirom na to da srpska privreda teži da bude što više izvozno orijentisana. Realno, mogućnosti za veći obim robne razmene su znatno veće, pre svega kada je u pitanju povećanje plasmana srpske robe i usluga na slovenačkom tržištu. Jedna od opcija je otvaranje većeg trgovinskog objekta u Ljubljani preko koga bi svi zainteresovani srpski proizvođači mogli da povećaju plasman na ovom tržištu.\nProšlo je dve godine od potpisivanja memoranduma o saradnji Srbije i Slovenije na trećim tržištima. Ima li danas konkretnih rezultata?\nČini nam se da prostora za unapređenje privrednih aktivnosti na trećim tržištima itekako ima. Kada je u pitanju saradnja u regionu, pa i Srbije i Slovenije, ona bi trebalo da se odvija u nekoliko pravaca: udruživanje privrednih društava u klastere ili konzorcijume, nastup na trećim tržištima, kao i zajedničko kreiranje raznovrsnih projekata u oblasti infrastrukture, energetike, zaštite životne sredine, poljoprivrede, IT sektora, itd. Veoma značajan korak za učvršćivanje te saradnje jeste potpisivanje Sporazuma o osnivanju Komorskog investicionog foruma Zapadnog Balkana, Regionalnog centra za programiranje regionalnih projekata i Regionalnog centra za podršku, od strane predsednika privrednih komora Srbije, BiH, Hrvatske, Slovenije, Crne Gore, Makedonije, Kosova* i Albanije, u Beču avgusta 2015. godine.\nKoliko je izbeglička kriza do sada poremetila redovne tokove roba na Zapadnom Balkanu i šta privrednici mogu da učine da se takvi incidenti ne ponavljaju?\nZatvaranje granica između Hrvatske i Srbije tokom septembra meseca prošle godine dovelo je do pada prehrambene proizvodnje u Srbiji za oko 8,7 odsto (procenjena vrednost pada iznosi oko 22 miliona evra) iako se od početka 2015. godine prehrambena proizvodnja odlikovala stabilnim rastom od 0,3 odsto (period januar-avgust 2015. godine). Svima je dobro poznato da je izbeglička kriza iskorišćena za unutrašnje predizborno-političke svrhe u Hrvatskoj i to je nešto što se ne sme u budućnosti dešavati.


Pandemija /COVID situacija u Sarajevu: Dvije osobe preminule od jučer / Radio Sarajevo\nPandemija / COVID situacija u Sarajevu: Dvije osobe preminule od jučer\n18. 11. 2021. u 09:29:00 Radiosarajevo.ba\nPrema podacima Zavoda za javno zdravstvo KS, proteklog dana u Kantonu Sarajevo potvrđeno je 126 novih slučajeva zaraze koronavirusom, nakon što je laboratorijski testirano 937 uzoraka. U istom periodu, od COVID-19 infekcije oporavile su se 133 osobe.\nTrenutno je na bolničkom liječenju 146 pacijenata, od kojih je 137 sa akutnom infekcijom, dok su ostali post COVID ili se nalaze na opservaciji/trijaži.\nUdio vakcinisanih osoba u broju hospitaliziranih je 16,44 posto.\nNa Kliničkom centru Univerziteta u Sarajevu liječe se 84 pacijenta, a u Općoj bolnici “Prim.dr. Abdulah Nakaš” 62. Na respiratoru je osam osoba, a 10 pacijenata koristi neinvazivnu ventilaciju. Na kiseoničkoj potpori disanju je 16 pacijenata.\nTagovi: COVID-19 Kanton Sarajevo koronavirus zaraženi\nPandemija / WHO upozorava: Europa jedina regija s porastom smrtnosti od COVID-a\nPandemija / Poziv građanima za treću dozu vakcine protiv COVID-a u Kantonu Sarajevo\nBilten / Na hospitalizaciji u COVID odjelu Opće bolnice 70 pacijenata


Slavni glumac pomaže rodnom selu - Živeti sa prirodom\nod Živeti sa prirodom February 7, 2017 3:08 am 3,734 views0\nU nalaženje donacija za izgradnju novog Doma kulture u Ravnom Selu, koji je izgoreo prošle godine, uključio se i glumac Lazar Ristovski u želji da pomogne svom rodnom mestu u obnovi prostora za nove mlade talente.\nPredsednik Saveta MZ Ravno Selo Zarija Lazović kaže da je Ristovski posetio Ravno Selo sa grupom arhitekata, koji će za mesec dana završiti projekat za obnovu Doma kulture.\n– Ovo nam je prvi korak, a nakon izrade projekta apliciraćemo za sredstva na pokrajinskim konkursima, dok će i MZ iz svog buyeta izdvojiti sredstva za tu namenu – kaže Lazović i dodaje da je svaka donacija dobrodošla. On dodaje da je Lazar Ristovski angažovao prof. dr arhitektu Radivoja Dinulovića sa Departmana za arhitekturu FTN-a u Novom Sadu i njegove saradnike, koji imaju konkretne planove za rekonstrukciju izgorelog Doma.\n– Arhitekta Dinulović snimio je stanje objekta i besplatno će izraditi osnovnu studiju rekonstrukcije sa prvom procenom troškova- rekao je Ristovski i dodao da će procena pomoći u potrazi za finansijerima. – Učestvovanje u projektu je moja obaveza, u ovom mestu sam rođen i u njemu sam rastao i želim da moje Ravno Selo ponovo ima Dom kulture.\nProf. dr Dinulović obišavši izgoreli objekat ocenio je da je situacija veoma loša i da predstoji veliki posao.\n-Tim arhitekata sa FTN-a u Novom Sadu, zajedno sa mnom, koji se nekoliko godina intenzivno bavimo obnovom domova kulture, sada radimo na ovom projektu. Kada je Lazar spomenuo ovu mogućnost, učinilo nam se da je i dužnost i zadovoljstvo da pomognemo- kaže Dinulović.\nDragan Jokić iz Odbora za obnovu Doma kulture kaže da je zadovoljan što se sa ideje pršlo na konkretne akcije.


RTCG - Radio Televizija Crne Gore - Nacionalni javni servis :: Turizam i ekologija :: Počinju radovi na Duklji\nGLAVNI GRAD 31. 08. 2017. 09:25 >> 08:57 5\nPočinju radovi na Duklji\nGlavni grad je obezbijedio 35.000 eura za dalju turističku valorizaciju arehološkog nalazišta Duklja, preko IPA projekta prekogranične saradnje, a radovi počinju sjutra, i trajaće dvije godine.\n"Turistička valorizacija podrazumijeva uređenje lokaliteta u funkciji turističkih i edukativnih posjeta uz očuvanje ambijentalne cjeline i dopunu turističkih sadržaja kao što su: info pult, info table, info materijali, pješčana staza – 1200 m, klupe, česma, korpe za otpatke, ograda oko lokaliteta, putokazi", saopšteno je iz Glavnog grada.\nSamim radovima je prethodilo obezbjeđenje neophodne dokumentacije, na čemu se radilo još od početka avgusta.\nTuristička organizacija Podgorice je dobila projekat koji se finansira iz IPA fondova EU Interreg programa HR – BiH – CG, čiji se jedan radni paket projekta odnosi na turističku valorizaciju arheološkog nalazišta Duklja.\nPodsjećamo da su gradske službe u prethodnom periodu uspješno realizovale niz aktivnosti na fizičkom i tehničkom uređenju lokaliteta. U saradnji sa Gradskim zelenilom pokošen je i očišćen veliki dio lokaliteta, a posebna pažnja je posvećena prostoru na kojem se realizuje projekat.\nU saradnji sa Agencijom za stanovanje i JP Čistoća, a na inicijativu JU Muzeji i galerije Podgorice postavljena je ograda na mjestu gdje se nekada nalazila divlja deponija, kako bi se spriječilo nekonrolisano odlaganje i gomilanje raznog odpada, a u saradnji sa d.o.o Putevi postavljanjem zaštitne ograde na mostu obezbijeđen je i bezbjedan prilaz Duklji.\n"Osim arheološkog istraživanja Duklje, koje u okviru redovnih aktivnosti svakodnevno sprovede JU Muzeji i galerije i terenske škole arheologije koja je počela sa radom ove godine, Glavni grad i Fondacija „Balkan Heritage Foundacion” iz Bugarske potpisali su Memorandum o razumijevanju u trajanju od pet godina s ciljem zaštite, očuvanja i promocije kulturne i istorijske baštine Duklje", navodi se u saopštenju.\nVeliki potencijali, mogućnost za ulaganja UAE


TRŽIŠTE: Pojačane mere za suzbijanje sive ekonomije\nDržava će u narednom periodu posebno kontrolisati sektore poljoprivrede i saobraćaja, kao i ugostiteljstva i turizma, a u cilju suzbijanja sive ekonomije, saopštio je 20. aprila, Savet za borbu protiv sive ekonomije.\nRazvoj i primena softvera eInspektor, bolja koordinacija inspekcija i tužilaštava u procesuiranju krivičnih dela u oblasti sive ekonomije i smanjenje broja parafiskalnih nameta, tri su prioritetne mere, navode u Savetu.\nPosebna pažnja, kada je reč o suzbijanju sive ekonomije, biće usmerena na sektore, gde je evidentiran povećani rizik od poslovanja u sivoj zoni, najavljuju u Savetu.\nNa zajedničkoj sednici vladinog Koordinacionog tela i Stručne grupe za usmeravanje aktivnosti na suzbijanju sive ekonomije, održanoj u Vladi Srbije, ocenjeno je i da će nedavno usvojene izmene Zakona o poreskom postupku i poreskoj administraciji dati pozitivan efekat u smanjenju obima sive ekonomije.\nPrema odredbama tog zakona, preduzećima, firmama, kompanijama će za učinjeni prvi prekršaj, umesto zabrane obavljanja delatnosti u trajanju od sedam dana, ubuduće biti izricana zabrana rada od 15 dana, za ponovljeni prekršaj 90 dana, a ukoliko se isti prekršaj ponovi i treći put, zabrana delatnosti trajaće do godinu dana, kažu u Savetu.\nNa sastanku je najavljeno i da će po hitnom postupku biti izmenjen Zakon o duvanu, kako bi bio sužen prostor nesavesnim proizvođačima duvana da falsifikuju ugovore o legalnoj proizvodnji.


Početna » Boris Tadić » Page 20\nTadić kod Jankovića\nPredsednik Socijaldemokratske stranke Boris Tadić sastao se u četvrtak sa zaštitnikom građana Sašom Jankovićem u prostorijama ombudsmana, piše Blic.\nPiše: FoNet 20. 1. 2017.\nTadić: Ne podržavam još nikog\nRašković Ivić i Vukadinović spremi na razgovor s Tadićem\nSanda Rašković Ivić i Đorđe Vukadinović, samostalni poslanici i osnivači Pokreta za spas Srbije, spremni su da razgovaraju sa Borisom Tadićem, liderom SDS, o zajedničkom nastupu i predsedničkom kandidatu na predstojećim izborima.\nPiše: L. Valtner 21. 12. 2016.\nTadić nestrpljivo čeka poziv\nPredsednik Socijaldemokratske stranke (SDS) i bivši predsednik Srbije Boris Tadić izjavio je danas FoNetu da nije dobio poziv Tužilaštva, radi davanja izjave o pogibiji dvojice gardista u Topčideru 2004. godine\nTadić: Diskreditacija u predizbornoj kampanji\nPrvi put čujem za tako nešto i uveren sam da to nije istina i da se te priče plasiraju u svrhu diskreditovanja pojedinaca u predizbornoj kampanji.\nPiše: M. R. Milenković - D. D. 7. 12. 2016.\nTadić: Ujediniti se oko zajedničkog kandidata\nPredsednik Socijaldemokratske stranke Boris Tadić apelovao je danas na sve predstavnike stranaka opozicije da se ujedine oko zajedničkog kandidata na predstojećim predsedničkim izborima jer je to, kako je rekao, suštinski prvi korak u obaranju vlasti Aleksandra Vučića.\nMaršićanin: Besmislice Tadića\nBoris Tadić govori besmislice, izjavio je večeras potpredsednik Demokratske\nstranke Srbije Dragan Maršićanin, povodom Tadićeve ocene da DSS „očigledno želi da kolaborira sa vladajućom strankom“.\nPiše: DanasOnline 13. 11. 2016.\nTadić: Prekinuti sa manipulacijama\nPredsednik Socijaldemokratske stranke(SDS) Boris Tadić ne očekuje da će javnost dobiti sve odgovore u vezi nedavnog nalažena oružja u Jajincima i čitavim tim slučajem, jer, kako je izjavio danas, i ranije je bilo pokušaja manipulacije takvim zbivanjima.\nTadić: Istražiti događaje u Crnoj Gori\nMeđusobne optužbe Srbije i Crne Gore povodom navoda o pokušaju državnog udara u Crnoj Gori u izbornom danu dokaz su katastrofalnih odnose dveju država ili velike laži, izjavio je danas predsednik Socijaldemokratske stranke Boris Tadić.\nTadić: Nikolićeve izjave skupe predstave za javnost\nPredsednik Tomislav Nikolić nastavlja da svojim izjavama podiže tenziju u odnosima Srbije i Kosova, optužujući EU da radi protiv Beograda a u korist Prištine, pominjući ratove i sva sredstva odbrane.\nPiše: L. Valtner 14. 10. 2016.\nTadić: Vlast netolerantna na kritiku\nPredsednik SDS Boris Tadić ocenio je danas da je „nedemokratska vlast“ u Srbiji potpuno netolerantna na bilo koji vid kritike i da napad „Vučićevih ministara“ na OEBS predstavlja sramoćenje države.\nTadić za zajedničkog kandidata opozicije\nPredsednik Socijaldemokratske stranke (SDS) Boris Tadić pozvao je danas partije demokratske i evropske orijentacije da se objedine oko nalaženja zajedničkog kandidata za predsednika Srbije i stvaranja novih politika koje rešavaju probleme građana.


RTCG će tehnički biti lider u regionu » Tera Adria Technology\nHome - RTCG će tehnički biti lider u regionu\nRadio-televizija Crne Gore (RTCG) u ovom trenutku veliko je gradilište, a ekipe stručnjaka vrijedno rade kako bi Nacionalni javni servis od novembra, kada obilježava veliki jubilej – 55 godina Televizije i 75 godina Radija, krenuo s emitovanjem programa iz novog sistema.\nA novi sistem gledaocima će ponuditi vrhunski kvalitet slike i zvuka, produkcijske standarde na najvišem nivou, savremeni virtuelni studio, dok će RTCG, nakon instaliranja nove opreme, biti ispred javnih servisa zemalja regiona.\nNenad Čukalović iz kompanije AVID, koja je proizvođač jednog od najmodernijih i najsavremenijih produkcionih sistema, kazao je da je oprema koja se instalira u RTCG-u posljednja riječ tehnike.\n“Kad postavimo ovaj sistem, nijedan javni servis u regionu neće imati ovako moderan sistem, koji će podržavati sve najsavremenije produkcione standarde koji danas postoje u svijetu”, kazao je Čukalović.\nDetalj iz budućeg virtuelnog studija (Foto: rtcg.me)\nTo u praksi znači da će novinari Javnog servisa na lak način, sa svog radnog mjesta, moći da obave većinu poslova koji su inače u njihovom domenu.\nMogućnost za nove Radio i TV kanale\n“To omogućava da im sve informacije i alati budu na dohvat ruke i da tako produktivnost bude značajno povećana. Sistemi koje postavljamo će vas osloboditi nekih poslova koji oduzimaju vrijeme i dati vam slobodu da budete kreativni”, kazao je Čukajlović.\nOsim radova u nekoliko studija RTCG-a, u toku je postavljanje takozvane mašinske sale, koja je, prema riječima rukovodioca Tehnike RTCG Dejana Vujovića, jedna od najzahtjevnijih faza u procesu digitalizacije.\n“Sistem će podržavati sve najsavremenije produkcione standarde”: Čukalović (Foto: rtcg.me)\n“Formiranjem mašinskih prostorija konačno smo ušli u fazu montiranja opreme, i ovo je najintenzivnija faza u procesu. Očekujemo da to ide po planu. Instaliramo pojedinačne uređaje, da bi kasnije ušli u proces integracije istih. Očekujemo da sredinom septembra krenemo u proces obuke i da uz određeno vrijeme za vježbu u novembru krenemo emitovanje iz novog sistema.”, rekao je Vujović.\nTrenutno se, kako je pojasnio, radovi izvode u svim studijima radija i televizije.\n“RTCG je veliko gradilište, i to nam predstavlja problem da paralelno emitujemo regularan program i radimo sistem”, kazao je on.\nNakon što sistem bude uspostavljen, biće i mogućnosti za inovacije.\n“Što se tiče broja kanala, novi sistem će umjesto tri, imati četiri TV kanala, imaćemo dva radijska, ali i odličnu platfromu da taj broj drastično povećamo kad se za to pojavi potreba. Imaćemo više resursa da radimo više paralelnih produkcija u isto vrijeme, ali i neuporedivo bolji kvalitet slike i zvuka”, kazao je Vujović.\nRadovi gotovo na svakom ćošku u zgradi (Foto: rtcg.me)\nŽarko Drobnjak, ispred kompanije Čikom, koja rukovodi radovima rekonstrukcije i adaptacije prostora za izgradnju data centara, kazao je da su i pored svih izazova i nepredviđenih situacija koje prate svaki projekat uspjeli da realizuju sve zadate obaveze.\nInfrastrukturno složen objekat\n“U realizaciji smo završetka posla na pratećim sistemima instalacije, što podrazumijeva video nadzor, kontrolu pristupa, automatsko gašenje požara gasom, sistem nadzora fizičkih parametara, što će dati puni tehnički i funkcionalni smisao svemu što radimo. Projektom je predviđeno da se postojeći prostori rekonstruišu i adaptiraju i izrade kao novi prostori”, kazao je Drobnjak, napominjući da je objekat RTCG-a infrastrukturno veoma složen.\nNosilac projekta je kompanija BFE iz Austrije, a njen predstavnik Goran Obradović kaže da su u početnoj fazi instralacionih radova, koji će omogućiti dalje integrisanje cijelog sistema.\nSljedeća faza ubacivanje opreme: Obradović (Foto: rtcg.me)\n“Integrisanje daljeg sistema nastaviće se kada se završe instalacioni radovi. Sljedeća faza biće ubacivanje opreme koja će zahtijevati da sve instalacije budu na svojim mjestima”, kazao je on.\nNišta manje bitan aspekt u cijeloj priči je i studijska rasvjeta.\nPredstavnik kompanije zadužene za taj posao Alejandro Sančez kaže da je rasvjeta veoma važna, te da je jedan od najbitnijih elemenata kad je u pitanju studio.\nU toku su radovi u četiri studija – velikom, informativnom, sportskom i budućem virtuelnom.


SRPSKA PROFESORKA OTKRILA: Evo šta se krije iza zelena agenda! Hoće od Srbije da naprave deponiju za otrove i boleštine! - Naša Borba\nSRPSKA PROFESORKA OTKRILA: Evo šta se krije iza zelena agenda! Hoće od Srbije da naprave deponiju za otrove i boleštine!\nGošća na kanalu Slavija info bila je profesorka latinskog i francuskog jezika u narodu poznatija kao aktivista pokreta Zaštitimo Jadar i Rađevinu Marija Alimpić. U emisiji Intervju Marija je objasnila kolika je zaista šteta ali i opasnost od rudnika koji Rio Tinto planira da napravi u Srbiji.\nPosebno je napomenula da deponija koju budu pravili biće na 360 hektara i oko 50 m visine u neposrednoj blizini vodotokova. Osim ovoga bilo je reči i o drugim aktivistima ali i o političkim lešinarima koji su želeli da skupe političke poene na osnovu borbe protiv ovog projekta.\nMarija nije sigurna ni dal će izaći na izbore a nema govora da će ući u neku od postojećih partija i dodaje da joj je jedini cilj da se zaustavi iskopavanje litijuma i da se sačuvaju sela i gradovi ali i biljni i životinjski svet u Srbiji.\nProtivnik je i takozvane zelene agende gde smo mi kao zemlja predvidjeni za deponiju kako bi Zapad imao čiste litijumske baterije.\nZastitimo Jadar i Radjevinu\nPrethodni tekstVLADIKA VODI NAROD NA NOVIM BLOKADAMA: Početak Vučićevog kraja, Rio Tinto će biti oteran iz Srbije!\nSledeći tekstOBIČAN MALI ČOVEK SE POBUNIO: Radnik se sprda sa Vučićem, piše mu pesme! Ovaj dobio nervni slom!


Dugovi opštine Pljevlja i lokalnih preduzeća prema državi stvaraju veliki problem zaposlenim – Pljevaljske novine\nPočetna / Vijesti / Ekonomija / Dugovi opštine Pljevlja i lokalnih preduzeća prema državi stvaraju veliki problem zaposlenim\nPljevaljske Novine januar 15, 2021\tEkonomija Ostavite komentar 1,163 Pregledi\nDugovi Opštine Pljevlja i lokalnih preduzeća po osnovu poreza i doprinosa, na dan 5. decembar 2020. godine iznosili su 11.666.000 eura. Od tog iznosa dugovi lokalne uprave su 4,84 miliona eura, dugovi lokalnih preduzeća bez opštinske garancije 1,8 miliona, dok su dugovi istih tih preduzeća, gdje je garant lokalna uprava 4,31 milion eura. Dugovi lokalnih ustanova po osnovu poreza i doprinosa iznose 700 hiljada eura. Dugovi po osnovu poreza i doprinosa stvaraju prema mišljenju predstavnika sindikata veliki probleme radnicima. Tako dok jedni ne mogu da odu u penziju zbog neizmirenih dugova, drugi odlaze u privremene penzije i primaju niže iznose nego što bi trebali.\nTamo gdje je potpisan reprogram duga zaposleni mogu da odu u privremenu penziju. Međutim, te su penzije nešto niže nego što bi bile da nije duga za poreze i doprinose kaže za predsjednik povjereništva Saveza sindikata za pljevaljsku opštinu Ratko Pejović uz pojašnjenje da jedan takav slučaj trenutno ima za jednog radnika koji ovih dana ide u penziju iz lokalne uprave. Pejović kaže da će po isplati duga doći do uvećanja penzija svim onim koji su otišli u privremene penzije. Ta uvećanja neće biti mnogo velika ali će se uvećati penzije.\nTo je praksa koja već duže vrijeme traje kaže Pejović i poručuje da očekuje da će se situacija u narednom periodu poboljšati i da će i lokalna uprava i lokalna preduzeća redovnije izmirivati obaveze.\nZa predsjednika opštinske organizacije Unije slobodnih sindikata Miladina Sekulića posebno je veliki problem kada su u pitanju radnici koji ne mogu da odu u penziju jer doprinosi nijesu uplaćeni.\nImali smo slučaj u preduzeću „Komunalne usluge“ da je ovo preduzeće sa Poreskom upravom potpisalo sporazum oko reprograma duga. Taj sporazum nije poštovan pa zaposleni koji su stekli uslov za penziju, tokom prošlog ljeta, nijesu mogli otići u penziju, jer su dugovanja za poreze i doprinose bili previsoki kaže Sekulić uz napomenu da je neophodno takve probleme rješiti. On navodi da mu nije poznato kako su riješeni problemi u pomenutom preduzeću, jer je u međuvremenu ovo preduzeće otišlo u stečaj.\nNe znam ni kako su riješeni problemi u Agenciji za stambeno-poslovni fond, a i tamo je prvo uveden stečaj i sada slijedi likvidacija preduzeća kaže Sekulić uz pojašnjenje da takvih slučajeva ima i u preduzećima gdje opštinska uprava nije osnivač.\nUvećanje broja zaposlenih bilo nužno zlo\nMiladin Sekulić kaže da je neuplaćivanje doprinosa ili uplaćivanje doprinosa na minimalni iznos, razlog što je sada prenizak iznos penzija u Pljevljima gdje 641 penzioner prima penzijou u iznosu od 128 eura.\nGomilanje radnika u lokalna preduzeća je bilo nužno zlo u momentu kada je došlo do uništenja privrednih društava u gradu. Međutim, sve je to dovelo do uvećanja obaveza lokalnih preduzeća, kao i same pljevaljske opštine. Sada je potrebno određeno vrijeme da se ovakva kriza prevaziđe, posebno u onim preduzećima gdje je uveden stečaj i gdje su radnici ostali bez mogućnosti da prime platu a ne mogu zbog duga za poreze i doprinose da idu u penziju – saopštili su iz Mreže nevladinih organizacija sjevera.\nDugovi opštine Pljevlja i lokalnih preduzeća prema državi stvaraju veliki problem zaposlenim\t2021-01-15\nKljučne rečiDugovi opštine Pljevlja i lokalnih preduzeća prema državi stvaraju veliki problem zaposlenim\nPrethodna Milatović: Novi paket pomoći sadrži poreske olakšice, veće subvencije, očuvanje radnih mjesta\nSledeća Bojović: Nova vlada da ne slijedi Đukanovićevu politiku prema Srbiji


Nikolić bez reakcije na incidente: Želimo u Ligu Evrope\nTrener fudbalera Partizana Marko Nikolić rekao je da veruje u svoje igrače i dobar rezultat u Bakuu u revanš utakmici baraža za Ligu Evropa protiv azerbejdžanskog Nefčija.\n"Imamo vremena da se adaptiramo na toplo vreme i veliku vlažnost. Cilj je jasan - želimo grupnu fazu Lige Evropa a za to će nam biti potrebna dobra koncentracija svakog sekunda utakmice, da ne pravimo početničke greške kakve smo pravili u prvoj utakmici, ali i da imamo veći procenat iskorišćenih šansi. Sa relativnom mirnoćom i velikom odlučnošću ulazimo u duel, jedva čekamo da počne i nađemo put do svog cilja", rekao je Nikolić.\nTrener crno-belih podsetio je da je njegova ekipa u poslednjih 24 utakmica, otkako je on u klubu, izgubila samo jedan meč. On je dodao da je verovao u svoj tim i kada je gubio sa 0:2 u prvoj utakmici u Beogradu.\n"Nismo tim koji lako gubi, pokušaćemo to da pokažemo. Najbitnije je da se bude bolji u ukupnom skoru, nama odgovaraju dva rezultata. Nefči je dobar u ofanzivi, ali neće biti lako. Kakav bi ja bio predvodnik tima ako ne bih verovao u svoje igrače i ono što radimo", rekao je Nikolić i na pitanje novinara dodao da ne očekuje incidente s golmanom Nefčija Sašom Stamenkovićem, koji je svojevremeno branio za Crvenu zvezdu.


Blinkenov savjetnik stiže u BiH sa jasnim porukom iz Amerike – Jedinstvena Bosna i Hercegovina\nObjavljeno\t 14. Novembra 2021. od strane\thaler / Nema komentara na Blinkenov savjetnik stiže u BiH sa jasnim porukom iz Amerike\nDerek Chollet / Vijesti.ba Savjetnik State Departmenta Derek Chollet sutra će započeti zvaničnu posjetu Bosnu i Hercegovinu.\n“Chollet će prenijeti snažnu poruku da bilo kakvi pokušaji ometanja 26-godišnjeg mira i napretka, kroz povlačenje iz institucija na nivou Bosne i Hercegovine, mogu predstavljati kršenje Dejtonskog sporazuma, otežati život građana i biti veoma odbojni za investitore, a mogu i da predstavljaju ozbiljnu brigu za međunarodnu zajednicu”, saopćeno je.\nNjegova posjeta bit će završena 17. novembra. U sedmici pred nama u BiH bi ponovo trebao stići i američki diplomata Matthew Palmer.\nMinistri EU sutra o BiH, Njemačka delegira sankcije Dodiku i RS\nFoto: Vijesti.ba Ministri vanjskih poslova EU ċe na sutrašnjeg sastanku raspravljati o prilikama na Z. Balkanu, sa posebnim fokusom na BiH.


Prijatelj vam je šef\nI. M. 19. januara 2009. 00:00\nNekada se desi da vam je prijatelj ili prijateljica istovremeno i šef na poslu. To može da se pokaže kao prilično nezgodna situacija, i za vas i za prijatelja/prijateljicu. Neophodno je razgraničiti poslovno i prijateljsko, što nije nimalo lako.\nTeoretski, ne bi trebalo da bude problem ako vam je šef osoba koja vam je draga i s kojom ste u bliskom prijateljskom odnosu, ali u praksi to ume da se pokaže katastrofalnim, jer se radi o dva potpuno različita odnosa. S prijateljima ste jednaki, prijateljstvo se dobrim delom zasniva na tome, dok vam je šef uvek nadređeni. Svakako da treba da se prema vama ponaša s poštovanjem, ali vam je i dalje nadređeni.\nU ovakvoj situaciji nekada se šef ili šefica ne usude da vam upute primedbe u vezi s poslom čak i kada bi trebalo, iz straha da vas ne povrede, što za rezultat ima da posao slabije ide, kao i da vi ne učite iz grešaka koje napravite jer vam niko ne skrene pažnju na njih. A nekada, šef/šefica vam upute primedbe (povezane s poslom, naravno), i vas to emotivno prilično pogodi, čak i kada znate da su te primedbe na mestu. Ne želite tako da reagujete, svesni ste da je deo posla vašeg šefa ili šefice da vam skrenu pažnju na greške koje napravite ili da vas upute na to kako bolje da obavljate svoj posao, ali vas ipak zaboli.\nPostoji li rešenje za ovakvu situaciju, a da ne uključuje promenu posla ni prekidanje prijateljstva? Postoji, mada traje dok uspete da ga sprovedete. U suštini, radi se o tome da razdvojite posao i prijateljstvo.\nZa početak, recite toj osobi kako se osećate, da su vam veoma važni i prijateljstvo i dobar i funkcionalan poslovni odnos, i koji su konkretno aspekti prijateljskog i poslovnog odnosa ti zbog kojih se loše osećate i slabije radite. I dogovorite se da na poslu pričate o poslovnim stvarima, a van posla o privatnim – to će i vama i toj osobi pomoći da razdvojite jedan odnos od drugog.\nTakođe, dobro je naučiti kako da prihvatite konstruktivnu kritiku onda kada je opravdana, i kako da izrazite svoje mišljenje onda kada smatrate da primedbe nisu na mestu. Pomaže ako zamolite šefa/šeficu da vam na svakih šest meseci pošalje izveštaj o vašem radnom učinku – formalni dokument će pomoći da stvari primite manje lično, i dobićete konkretne smernice šta bi trebalo dalje da radite.\nZa kraj, fokusirajte se i na prijatelje koje imate van radnog mesta. Super je kad su vam šef/šefica i kolege/koleginice i prijatelji, ali će oni prijatelji koje imate van posla moći da vam pruže osvežavajuću promenu, drugačiju perspektivu, i pomoći će vam u tome da posao ostavite tamo gde treba – na radnom mestu.


Tramp naredio povlačenje većine američkih trupa iz Somalije - Svet - Dnevni list Danas\nPočetna » Svet » Tramp naredio povlačenje većine američkih trupa iz Somalije\nFoto: Beta/AP/Public Domain/ Master Sgt. Matt Hecht\nNe dajući detalje Pentagon je saopštio sinoć da će „većina“ američkih vojnika i opreme u Somaliji biti povučeno početkom 2021. godine.\nU Somaliji trenutno ima oko 700 američkih vojnika koji treniraju i savetuju lokalne snage u produženoj borbi protiv ekstremističke grupe Al Šabab povezane sa Al Kaidom.\nTramp je nedavno naredio smanjenje broja američkih vojnika u Avganistanu i Iraku i očekivalo se da će povući neke ili sve vojnike iz Somalije.\nGeneral Mark Mili, načelnik združenog generalštaba rekao je u sredu da se još raspravlja o budućem američkom vojnom prisustvu u Somaliji.\nOn je rekao da će to prisustvo biti prilagodjeno i da će biti relativno malo, sa manjim troškovima po pitanju broja osoblja, ali nije precizirao. On je dodao i da SAD ostaju zabrinute zbog pretnje koju predstavlja al Šabab koju je on nazvao produženom rukom Al Kaide , koja je planirala napade 11. septembra 2001 u SAD iz Avganistana.\n„Oni imaju odredjen domet i ukoliko budu ostavljeni bez nadzora mogli bi da sprovode operacije ne samo protiv američkih interesa u regionu već i protiv same Amerike“, rekao je on i dodao da je zbog toga potrebno da se na njih obrati pažnja.\nPentagon je naveo da smanjenje snaga u Somaliji ne predstavlja kraj američkih napora u borbi protiv terorizma u tom regionu.\n„SAD će zadržati kapacitet da sprovodi ciljane kontraterorističke operacije u Somaliji i da sakuplja rana upozorenja i naznake oko pretnji za Domovinu“, navodi se u saopštenju Pentagona.\namericki vojniciDonald TrampPentagonSomalijaVašington


Roaming Networks na konferenciji NATE UNITE 2019 – Roaming Networks\nRoaming Networks na konferenciji NATE UNITE 2019\nSvake godine u februaru, Nacionalna asocijacija kompanija za izgradnju stubova – “NATE” organizuje konferenciju Nate Unite gde okuplja najbolje iz industrije koji ekspertizom u oblasti izgradnje, inženjeringa i nabavke opreme, podržavaju dinamičan razvoj bežičnih telekomunikacija.\nKonferencija je mesto gde se direktno mogu dobiti poslednje informacije iz oblasti bezbednosti na radu, kao i najnovijih proizvoda i usluga kojima se poboljšavaju uslovi rada zaposlenih u industriji bežičnih telekomunikacija. Zaista savršen ambijent za razmenu ideja i primera najboljih praksi. NATE UNITE je konferencija koja nikako ne treba da se propusti.\nPredstavnici naše kompanije iz Srbije i Amerike, Rade, Zoran, Nikola i Fred, posetili su konferenciju početkom februara, gde su se upoznali sa najnovijim informacijama I trendovima u oblasti izgradnje i održavanja telekomunikacionih stubova.\nKonferencija je odrzana u Dalasu, od 3. do 6. februara, 2019. godine.


Važno: Da biste mogli da kreirate Access veb aplikaciju, treba da imate SharePoint lokaciju na kojoj možete da hostujete aplikaciju, bilo putem Office 365 pretplate koja obuhvata lokacije ili putem lokalne SharePoint primene. Access aplikacije ne funkcionišu sa uslugom Office 365 Home. Šta je to SharePoint?\nAko ste prijavljeni u Office 365 plan koji obuhvata lokacije ili na lokalnu SharePoint lokaciju koja ima omogućenu uslugu Access Services, trebalo bi da pogledate neke izbore na listi Dostupne lokacije.\nNapomena: Ako vidite grešku „Pojavila se greška na klijentu tokom pokušaja komunikacije sa serverom http://“, možda ste polje Veb lokacija ostavili prazno ili Access ne prepoznaje lokaciju koju pokušavate da koristite. Ako koristite Office 365, morate da koristite https:// u lokaciji. Potrebne su vam i dozvole „Potpuna kontrola“ za veb lokaciju da biste napravili Access aplikaciju. Obratite se administratoru lokacije ako imate problema sa kreiranjem aplikacije.\nKorišćenje Office 365 lokacije\nAko ste prijavljeni na Office 365 lokaciji, lista Dostupne lokacije i polje Veb lokacija prikazuju veb lokacije na kojima možete da kreirate aplikaciju. Ako izaberete ličnu lokaciju koja u URL adresi sadrži „lično“, aplikacija će biti dostupna na stranici „Feed za vesti“, ali neće biti dostupna drugim članovima Office 365 lokacije. Ako izaberete lokaciju „Lokacija tima“, aplikacija će biti dostupna drugima koji koriste tu lokaciju.\nAko imate pristup na SharePoint lokaciji u vašoj organizaciji i Access usluga je omogućena, na listi Dostupne lokacije i Veb lokacija za će prikazati osnovne fascikle za tu lokaciju. Ako administrator lokacije u vašoj organizaciji odredila različite lokacije za aplikacije, videćete tim lokacijama navedene umesto toga.


30. avg. 2010.u 14:45\nDragi naši članovi i posetioci,\nkao što ste već zasigurno primetili objavili smo novi dizajn Teslio.com sajta. Iskreno se nadamo da će Vam se dopasti promene koje smo uveli. Ispravili smo i nekoliko grešaka koje su se pojavile u prethodnoj verziji Teslio.com sajta tako da sada možete bez poteškoća pretraživati sve blogove koristeći navigaciju na dnu stranice ili odgovarajuće kategorije tih sekcija.\nIako smo sada već u dubokoj Beta fazi, još uvek imamo u planu određene promene i poboljšanja i ove verzije sajta kao i otvaranje i aktiviranje još nekoliko interesantnih sekcija.\nNajveća poboljšanja objavili smo u sekciji "Grupe" koja sada omogućuje svakom članu Teslio.com sajta da ima svoju interesnu grupu u kojoj ima gotovo sve mogućnosti kao i administrator sajta. Vlasnik grupe može odrediti da li će njegova grupa biti privatna, javna ili profesionalna (poslovna). Može sam određivati moderatore grupe koji potom mogu da uređuju grupu isto kao i administrator iste. Moderatori imaju mogućnost da objavljuju/brišu komentare, slike, blogove i sl. Ukratko, sada bez imalo poznavanja web dizajna svaki član Teslio.com sajta može da kreira svoju grupu koja će imati karakteristike celokupnog web protala.\nZa sada smo registrovali par potencijalnih poteškoća na koje želimo da vam skrenemo pažnju, dok ih naši programeri ne isprave. Prva poteškoća odnosi se na Flash uploader skriptu koju koristimo u sekcijama "Moje slike" i "Slike moje grupe". Problem može da se pojavi pri objavljivanju (upload) većeg broja slika većih dimenzija kada skripta može da vam najavi grešku prilikom objavljivanja slika ili vas isključi sa Teslio.com sajta (log out). Druga poteškoća odnosi se na objavljivanje slike u sekciji "Moj blog" ili "Blog moje grupe" gde prva opcija "Upload" sa računara ponekad neće objaviti sliku sa vašeg računara. Napominjemo da u tom slučaju sliku možete da objavite u vašem foto albumu, a istu sliku na blog objavljujete klikom na drugi tab "My Photos". Naravno, ako se slika nalazi na nekom drugom serveru i/ili sajtu, izaberite treći tab "URL" gde ćete samo uneti URL adresu te slike.\nUkoliko imate bilo kakvih pitanja ili poteškoća, slobodno ih objavite u komentaru ovog teksta ili našeg profila. Naravno, molimo sve posetioce i članove da nas obaveste ukoliko primete bilo kakvu grešku na Teslio.com sajtu, bez obzira da li se radi o nekom sitnom propustu ili velikoj greški.


Dritan odgovorio crnogorskom ambasadoru u Prištini: Gdje si bio... - Sputnjik Srbija\n15:20 28 Septembar 2020\nUdarna vest: Zaraženo još 30 osoba, preminula jedna\nDritan odgovorio crnogorskom ambasadoru u Prištini: Gdje si bio...\n13:29 05.09.2020 Preuzmite kraći link\nGdje si bio da digneš glas kad je izbila afera Koverta, upitao je Abazović Dinošu, koji je apelovao na lidera URA da ne ulazi u koaliciju sa „onima kojima je milija Ravna Gora od Crne Gore“.\nAbazović je, gostujući na TV A1, rekao i da će zakoni o porijeklu imovine i lustraciji, pored novog zakona o slobodi vjeroispovjesti, biti prvi usvojeni u Skupštini.\nSvi funkcioneri i povezana lica koja imaju imovinu preko 500 hiljada evra moraće da je dokažu, poručio je lider URA, jednog od tri koaliciona bloka koji su postigli dogovor o formiranju nove vlade.\n„Lustracija je potrebna da bi ljude koji nisu dostojni javnih funkcija isključili iz javnog života. Reizbor sudija i tužilaca potreban jer su se ljudi previše obahatili i napravili velike štete za državni budžet“, kazao je Abazović.\nOn je takođe istakao da nova vlast treba da promoviše sve ono što DPS nije, a to je da suzbija partijsku državu. Dodao je da je nakon uspjeha na izborima URA duplirala članstvo od nedelje veče do četvrtka ujutru.\nAbazović je poručio da u budućoj vlasti neće biti revanšizma, i da je svako dobrodošao ko ima reference, te da je namjera da na nekoliko pres konferencija prikažu krvnu sliku Crne Gore i pokažu parametre koje su zatekli od strane bivše vlasti.\n„Građani zaslužuju da znaju gdje su nas oni doveli“, poručio je Abazović.\nDPS pucao sam sebi u obje noge\n© Foto : YouTube/Kumare : Print screen\nLider URA je takođe rekao da je uloga crkve bila značajna na izborima, ali da DPS ne treba da traži krivca u crkvi jer je sam donio zakon. “Donio je najstupidniju odluku. DPS je pucao sam sebi u obje noge“, primijetio je Abazović povodom zakona o slobodi vjeroispovjesti.\nU osvrtu na spoljnu politiku buduće vlade, prvi čovek URA kazao je da Crna Gora ne treba da menja spoljnopolitički kurs bi nova vlast imala mirnu tranziciju i podršku međunarodne zajednice, te da svakodnevno lobira na tom planu.\n„Da je DPS kojim slučajem pobijedio i nastavio da guši Srbe, DF bi na sledećim izborima imao sam većinu, ne bi imali potrebu da zovu nikoga“, kazao je Abazović.\nOn je poručio DPS-u da se Crna Gora ne brani samo iz pozicije vlasti. „Ako je neko kriv što je došlo do smjene vlasti onda je to sama vlast.“\nNa pitanje da li se predsjednik Srbije Aleksandar Vučić miješao u izbore u Crnoj Gori te gdje je bio neko da kaže Vučiću „dalje ruke od Crne Gore“, Abazović je odgovorio kontra primjedbom:\n„Gdje je bio neko da kaže Ediju Rami - dalje ruke od Crne Gore kad je podržao Đukanovića“, kazao je Abazović, podsjetivši da su svojevremeno i Izetbegović i Milanović upućivali slične poruke.\nSaopštio je da će Crna Gora biti vječna samo ako izgradi jake institucije. „Najveći interes građana Crne Gore je da izgradimo jaku modernu Crnu Goru na građanskim osnovama“, kazao je lider URA.\n„Hapsi ga, Dritane“: Građani Pljevalja skandirali Abazoviću dok je šetao /video/\nDajem reč: Samo ekspertska vlada bez Milovog DPS-a\n15:14 Zaraženo još 30 osoba, preminula jedna\n15:09 „Jermeni bili prinuđeni da se povuku“: Azerbejdžanska vojska u kontranapadu /video/


Foto: Dimitris Vicikas i Pixabay\nEvropska komisija je 25. novembra saopštila da je dala saglasnost za predlog vlade u Sofiji da podrži predlog sistema visokoefikasne kogeneracije u glavnom gradu. Gotovo ceo paket, od ukupno 93,8 miliona evra za spalionicu otpada, jeste novac iz zajedničkih, strukturnih fondova 28 država članica. Jedino je tri miliona evra u vidu povoljnog zajma obezbedila Opština Sofija, koja se naziva i Stolična ili prestonička opština Bugarske.\nSpalionica otpada, kombinovano postrojenje za grejanje i proizvodnju struje ili CHP, biće po pravilima iz Direktive o otpadu, objavilo je izvršno telo EU. „Naime, otpad koji će se upotrebljavati za dobijanje energije u kogenerativnom pogonu već je ranije tretiran i ne može se dalje reciklirati. Ukoliko se otpad ne bi koristio za proizvodnju energije, išao bi na deponiju“, zaključili su regulatori u Briselu.\n„Ova mera podrške će pomoći Bugarskoj da postigne svoje ciljeve u energetskoj efikasnosti i doprineće smanjivanju ispuštanja ugljen-dioksida u skladu sa planovima za zaštitu životne sredine bez neopravdanog narušavanja konkurencije“, izjavila je Margrete Vestager, evropska komesarka zadužena za konkurenciju. Smernice ostavljaju prostora državama da pomognu poduhvatima u visokoefikasnoj kogeneraciji, u skladu sa Direktivom o energetskoj efikasnosti iz 2012. godine.\nEU je procenila da će primarna ušteda energije prema scenariju odvojene proizvodnje struje i toplotne energije biti 46.5 odsto. Komesari su zaključili da je javna finansijska podrška „neophodna“ i dodali da će CHP jedinica „doneti razumnu stopu povraćaja“.\nGradonačelnica Sofije Jordanka Fandakova i njeni saradnici očekuju da će profit od CHP-a da dostigne 10 miliona evra godišnje. Troškovi su u zvaničnim projekcijama na sedam miliona evra. Njihove računice pokazuju i da će smanjenje emisija sitnijih čestica, između 0,1 i 2,5 mikrometara, biti 9,6 odsto. Odluka potvrđuje da projekat kombinovanog postrojenja za grejanje i struju“ ispunjava najstrože uslove za zaštitu životne sredine“, izjavila je i naglasila da su sve direkcije pregledale planove za spalionicu smeća.\nTagovi: aerozagađenje, daljinski sistemi grejanja, daljinsko grejanje, električna energija, Evropska komisija, grejanje, zagađenje vazduha\nPočetna » Vesti » Otpad » EU odobrila plan Bugarske da finansira CHP spalionicu otpada


ODBROJAVAMO JOŠ TRI, DVA, JEDAN I... - Belfis 2020\nKONAČNO BELFIS 2018\nPetak, subota i nedelja – 12, 13. i 14. oktobra, biće u znaku fitnesa, velnesa i zdravlja! Najveći regionalni sajam fitnesa, velnesa i zdravlja BELFIS konačno počinje!\nDugo očekivani sajam u fitnes zajednici BELFIS 2018 je na pomolu. Odbrojavanje je već počelo, zagrevanje je u zavšrnoj fazi, a ovogodišnja premijera sajma očekuje se baš ovog vikenda sa brojnim iznenadjenjima kako za posetioce, tako i za izlagače i celokupnu sportsku zajednicu.\nPodsetićemo, BELFIS se ove godine održava u Beogradu od 12. do 14. oktobra 2018. godinu u hali 3 Beogradskog sajma. Zahvaljujući organizatoru manifestacije Savezu za rekreaciju i fitnes Srbije, pokroviteljiu Ministarstvu omladine i sporta Republike Srbije, kao i kompanijama i pojedincima koji su prepoznali značaj sajma, BELFIS je po prvi put na ovim prostorima okupio više od 80 izlagača iz Srbije, Nemačke, Hrvatske, Slovenije i drugih zemalja iz regiona, na pet hiljada kvadratnih metara sajamskog prostora.\nGotovo 10.000 posetilaca ovog vikenda imaju priliku da osete i dožive neverovatno pozitivnu energiju BELFIS-a. Fitnes trendovi koji su trenutno hit u svetu imaju svoje premijerno izvodjenje u Srbiji upravo na sajmu BELFIS, a najnovije fitnes programe na tri bine prezentuju najeminentniji prezenteri, renomirana domaća, ali i svetska imena iz sveta fitnesa.\nAkcenat ovogodišnjeg sajma BELFIS je na zdravlju, te je u cilju promovisanja zdravih navika i redovnih zdravstvenih pregleda posebno osmišljen tematski deo – MEDICAL CHECK POINT gde posetioci mogu potpuno besplatno da urade kompletno skeniranje opšteg zdravstvenog i fitnes statusa, antropometrijska merenja, zatim tzv. cardio scan koji olakšava prepoznavanje potencijalnih zdravstvenih tegoba kod rekreativaca. Medical check point je mesto gde možete utvrditi kakav vam je fitnes status, procenat masti, mišića i vode u organizmu, da izmerite statičku ravnotežu tela i neuromišićne funkcije ili da uradite dijagnostiku funkcionalnog statusa lokomotornog sistema.\nEpitet najvećeg regionalnog sajma BELFIS je zasluženo poneo nakon uspešno organizovanog prvog BELFIS-a koji je 2017. godine okupio više od 50 izlagača iz Srbije i jugoistočne Evrope i privukao preko pet hiljada posetilaca. BELFIS 2017. je bio organizovan u Bel expo centru od 15. do 17. septembra u Beogradu.


EXPRES - Urednik Telepromptera: Pozivam ministra da se upristoji\nUrednik Telepromptera: Pozivam ministra da se upristoji\nUrednik portala Teleprompter Danilo Redžepović ocenio je da je nedopustivo da ga ministar unutrašnjih poslova Nebojša Stefanović naziva "banditom" i vođom "reketaško-banditske organizacije" jer je objavio nešto što mu se ne sviđa i poručio da neće pokleknuti pred pretnjama, odnosno da će nastaviti da obavlja svoj posao.\n"Smatram da je apsolutno nedopustivo da Nebojša Stefanović sa pozicije ministra mene označava kao 'bandita' i vođu 'reketaško-banditske organizacije'. Čvrsto verujem da to nije rečnik koji bi jedan ministar trebalo da koristi prilikom komentarisanja novinara", naveo je Redžepović u izjavi dostavljenoj medjima povodom, kako je naveo, "malicioznih tvrdnji ministra unutrašnjih poslova Nebojše Stefanovića".\nRedžepović je ocenio da novi Zakon o javnom informisanju i medijima, kojim se Vlada Srbije hvali, jasno kaže da državnici moraju da trpe kritike i da taj član Zakona državni vrh krši na dnevnom nivou.\n"Pozivam ministra da se upristoji kada daje izjave u svojstvu državnika jer se njegove izjave tumače kao zvaničan stav države. Da li sam ja najveći bandit u ovoj državi jer sam objavio jedan transkript razgovor koji se njemu lično ne dopada? Nije bilo dovoljno što je izneo mišljenje da predmetni dokument nije potekao iz službi bezbednosti, pa je morao da me vređa na najbrutalniji način", rekao je on i dodao da će, ukoliko Stefanović nastavi da iznosi takve gnusne optužbe na njegov račun, biti primoran da ga tuži, kao i sve ostale.\nRedžepović je izrazio nezadovoljstvo time što je ministar činjenicu da je odbio poligrafsko ispitivanje u javnosti "spinovao" kao indirektni dokaz da je kriminalac.\n"Odbio sam poligrafsko ispitivanje baš zato što nisam kriminalac. Jedini cilj poligrafskog ispitivanja bi bio da otkrijem izvor koji mi je dostavio informacije. To se nikada neće dogoditi, ma koliko mi MUP pretio da će pokrenuti istragu oko utvrđivanja moje eventualne krivične odgovornosti", naveo je Redžepović i dodao je njegovo saslušanje u policiji sinoć trajalo tri sata (od 20 do 22:55), a ne dvadesetak minuta kako mu je inicijalno predočeno.\n"Tokom ta tri sata policijci su pokušali psihički da me slome. To je bio svojevrstan čin psihičkog maltertiranja i smatram da je to neopravdano i nedopustivo. Postavljali su mi isto pitanje: 'Ko ti je dostavio informacije?' Nekada su ta pitanja bila suptilnije formulisana", naveo je Redžepović i dodao da smatra da nije bitno od koga je dobio informacije, već šta je objavljeno.\nOn je naveo i da je ministar Stefanović namerno zaboravio da saopšti da nije potpisao zapisnik jer je službenica MUP-a, kako je rekla, po nalogu tužioca morala da obriše deo iskaza jer se njemu nije dopao.\n"Ona je u jednom trenutku otišla iz kancelarije na 15 minuta. Kada se vratila, saopštila mi je da joj je tužilac naredio da obriše jedan deo moje izjave. Ja na to nisam pristao i zapisnik nisam potpisao", dodao je urednik portala Telepormpter.rs i dodao da neće pokleknuti pod pritisicma i pretnjama da je počinio krivično delo.\n"Čuvaću identitet izvora i nastaviću da radim svoj posao. Smatram da bi i ministar trebalo da počne da radi svoj. Njegov posao nije da novinare naziva banditima jer su objavili nešto što se njemu ne dopada. Smatram da je ministar Stefanović takvim tvrdnjama pokazao da sumnja u sebe i u ono što govori, pa mu je bilo laše kriminalizovati jednog novinara", rekao je Redžepović.\nPortal Telepromper objavio je pre dva dana transkript razgovora Bojana Pajtića i sestre ministarke Kori Udovički, Lidije, koja je tada bila predstavnica američke firme CWP. U razgovoru se pominje da je direktor Elektromreže Srbije Nikola Petrović tražio reket od dva miliona evra od te kompanije da bi je priključili na mrežu EMS-a.


TotalCar.rs » U auto-industriju za manje od decenije uloženo 1,97 milijardi evra\n0 komentara 2484 pregleda\nKada bi se sabrali svi radnici angažovani u firmama koje prate auto-industriju u našoj zemlji, došlo bi se do podatka da ovaj biznis hrani čak 100.000 porodica. Od 2006. do ove godine, naime, broj zaposlenih u fabrikama koje su vezane za automobilsku proizvodnju, povećao se sa 24.804 na 35.907 radnika!\n– U tom periodu u ovu industriju uloženo je 1,97 milijardi evra – kaže Miloš Petrović, državni sekretar Ministarstva privrede. – Ukupno je realizovano 58 projekata koji su doneli i značajno zapošljavanje, ali i rast prihoda.\nNajviše projekata delo je kompanija iz Italije, Francuske, Nemačke i Južne Koreje. Petrović kaže i da je Srbija podržala subvencijama 35 projekata, u ukupnoj vrednosti od 1,4 milijardi evra, kojima je direktno zaposleno ukupno 16.000 radnika!\nNajviše subvencija je dato kompanijama iz Nemačke, čak 47 miliona evra, a u deset je posao našlo 6.900 radnika. Južnokorejske kompanije su zaposlile radnike uz pomoć subvencija od 28,5 miliona evra. Dve američke kompanije zaposlile su, uz 12 miliona evra pomoći Srbije, još 1.200 radnika.\n– Prihodi u automobilskoj industriji Srbije su 2006. iznosili 439,4 miliona evra, a 2013. više od dve milijarde evra – kaže Petrović. – Kada se saberu svi oni koji na bilo koji način rade u auto-industriji dolazimo do podatka da oko 100.000 ljudi u Srbiji živi od ovog biznisa.\nAutomobilske gigante, 35 svetski poznatih brendova, u našoj zemlji zastupa 20 kompanija. Ono što nije povoljno je činjenica da je samo pet od ovih kompanija osnovano domaćim kapitalom.\n– U tim kompanijama radi 30.214 radnika – naglašava Petrović. – Raduje nas dolazak novih brendova, poput kineskog “Grejt vola”, ili ruskog “Gaza”.\nPrema podacima SIEPA najviše radnika zapošljava južnokorejska komapnija “Jura” – 4.806. Na drugom mestu je kragujevački FAS sa 3.668, a na trećem DAD Draksmejer automotiv d.o.o sa 2.828 zaposlenih.\nDavne 1947. godine osnovano je Udruženje proizvođača motornih vozila Srbije. Već 1953. postalo je član međunarodne asocijacije i okupljalo je 35 proizvođača.\n– U slavnim vremenima pravili smo 250.000 automobila, autobusa i kamiona – kaže Đorđe Nestorović član UO Udruženja proizvođača motornih vozila Srbije. – Sada mnogi giganti jedva preživljavaju.


CTP poseduje CTPark Network, najveći integrisani sistem vrhunskih poslovnih parkova u Centralnoj i Istočnoj Evropi, sa više od 4,5 miliona m2 objekata A klase na više od 97 strateških lokacija. Kompanija planira da proširi svoj portfolio prostora za izdavanje kroz proširenje saradnje sa postojećim klijentima, a u ovom momentu smo jedini internacionalni institucionalni investitor-developer u Srbiji u oblasti industrije. Imamo jasnu nameru da budemo aktivni i da se dalje razvijamo na srpskom tržištu.\nOvako Vlatko Đuriček, direktor kompanije CTP za Srbiju, u razgovoru za eKapiju najavljuje planove jednog od najvećih evropskih investitora u oblasti industrijskih objekata i najvećeg u regionu centralne i istočne Evrope.\nKompanija na globalnom nivou posluje već 20 godina, a kao najreprezentativnije projekte ističu Industrijski Park Brno u Češkoj i CTP Park Bukurešt u Rumuniji. Trenutno imaju 370 zaposlenih, od kojih u Srbiji radi njih pet.\nNaš sagovornik ocenjuje srpsko tržište kao značajnu priliku za dalji razvoj poslovanja i smatra da je uporedivo sa dosadašnjim iskustvom firme u Centralnoj i Istočnoj Evropi. Napominje i da postoji kvalifikovana radna snaga i zadovoljavajuća razvijena infrastruktura, kao i velika mogućnost realizacije velikih industrijskih objekata.\neKapija: U julu ste najavili planove za proširenje u Srbiji i investicije koje podrazumevaju kupovinu imovine u Beogradu i Novom Sadu. Dokle ste stigli sa realizacijom tih planova?\n- CTP u prvoj fazi planira investicije u Srbiji vredne 75 mil EUR, u prvih 120.000 m2 objekata u Beogradu i Novom Sadu. Prvi projekat u Srbiji, CTP Park Beograd Zapad sa svoja dva zasebna objekata nalazi se u finalnoj fazi realizacije. Reč je o objektu od 12.000 m2, u kojem je smešten klijent Phoenix Pharm i koji ima mogućnost proširenja od 5.500 m2. Drugo ulaganje u istom regionu biće u objekat od 13.600 m2 za koji je rok otvaranja drugi kvartal 2019.\nŠto se tiče druge investicije - CTP Parka Novi Sad, završili smo kupovinu zemljišta i počinjemo proces projektovanja i ishodovanja dozvola za gradnju. Očekujemo da već krajem septembra ili početkom oktobra dobijemo građevinsku dozvolu, nakon čega počinjemo izgradnju. Objekat u Novom Sadu, za koji je rok za otvaranje četvrti kvartal 2019. godine, imaće više od 23.000 m2.\neKapija: CTP je kompanija za razvoj i upravljanje komercijalnim nekretninama, čija je specijalnost izgradnja visokotehnoloških poslovnih parkova za kompanije koje realizuju strateške investicije u Centralnoj Evropi. Kako izgleda realizacija jednog "plug-and-play" projekta, po fazama?\n- Realizacija jednog takvog projekta počinje analizom, traženjem i akvizicijom adekvatne lokacije za izgradnju. Sledi izrada projektne dokumentacije i ishodovanje svih potrebnih dozvola, a nakon toga izgradnja objekata i primopredaja krajnjem korisniku. Kada klijent počne da koristi industrijski park, CTP nastavlja da upravlja objektom i da po potrebi vrši neophodne adaptacije, dogradnju ili rekonstrukciju.\neKapija: Šta sve obuhvata upravljanje komercijalnim nekretninama? Koje još usluge mogu očekivati vaši partneri, pored same izgradnje industrijskih parkova?\n- Svesni smo da je saradnja sa klijentima naš fokus i u potpunosti smo okrenuti ispunjenju njihovih potreba i zahteva. Na primer, u određenim projektima smo na zahtev i za potrebe klijenata gradili bolnice i hotele, a gradimo i veštačka jezera, ukrašavamo fasade... Sve to u cilju što većeg zadovoljstva zaposlenih u kompanijama koje su korisnici nekretnina.\neKapija: Ko su vam najveći klijenti, odnosno korisnici prostora u industrijskim parkovima?\n- Na globalnom nivou to su Bridgestone, Continental, Faurecia, Honeywell, Johnson Control, ABB, Zodaic Aerospace, DHL. Ovo je samo mali deo referenci CTP-a, jer lista svih klijenata obuhvata više od 450 velikih multinacionalnih kompanija.\neKapija: Šta biste izdvojili kao prednost kompanije CTP u odnosu na konkurenciju?\n- Naša kompanija ima veoma diverzifikovan portfolio i fleksibilnu ekspanziju. Kontinuirano investiramo u postojeći portfolio,a zadovoljstvo naših partnera potvrđuje činjenica da 70% novih projekata gradimo za već postojeće klijente.\neKapija: Kakva su iskustva CTP-a kada je reč o poslovanju na nekoliko tržišta? Kakvi su planovi kompanije za Srbiju u narednom periodu?\n- Nismo primetili značajnije razlike u načinu poslovanja. Ključna razlika jeste nivo industrijske razvijenosti svake zemlje ponaosob i internacionalnih klijenata u određenim državama.\nŠto se tiče planova za srpsko tržište, smatramo da ćemo u Srbiji ponoviti scenario koji se dogodio u Rumuniji, naravno, srazmerno veličini tržišta. Naš cilj je dugoročni ostanak i izgradnja portfolija u prve dve faze od 200.000 m2, sa namerom da nastavimo investiranje i zapošljavanje.


Kritičari Rokfelerove fondacije optužuju je da je umešana u pomaganje i finansiranje obojenih revolucija i promene vlasti širom sveta\nKako prolazi vreme, sve je jasnije da iza protesta, tokom kojih je prethodne dve subote blokiran saobraćaj u Srbiji, ne stoji nikakva briga za ekologiju nego čist politički interes. Naša javnost je veoma brzo saznala da je organizacija “Kren i- promeni”, koja formalno stoji iza blokiranja saobraćajnica, dobila sredstva od Rokfelerove fondacije, što samo po sebi budi sumnju u iskrene namere organizatora protesta.\nNa to je ukazala i premijerka Ana Brnabić.\n- Rokfeler fondacija je najzainteresovanija za ekologiju u Srbiji... Da li je vama to logično? - postavila je pitanje premijerka Srbije.\nNa istu temu govorio je i ministar policije Aleksandar Vulin, koji je istakao da organizatori protesta treba da budu iskreni.\n- Trebalo bi jasno da kažu – da, zalažemo se da Rokfeler fondacija odlučuje u ovoj zemlji, ...hoćemo da Dragan Đilas bude najbogatiji u Evropi - rekao je on.\nNi mnoge druge poznate ličnosti nisu ostale neme, ističući da se protesti u Srbiji samo formalno zalažu za ekologiju, dok se iza svega krije nešto drugo.\nProslavljeni reditelj Emir Kusturica je naveo da činjenica da do protesta nije došlo ranije, nego baš pre izbora, dovoljno govori.\n- Dakle, nas od "Rio Tinta" hoće da zaštite nevladine organizacije kojima upravlja porodica Rokfeler, i pretpostavljam da bi oni rado isterali i Kineze odavde, pa se postavlja logično pitanje: kako možemo da verujemo da Rokfeler finansira isterivanje ili zaustavljanje "Rio Tinta" u Srbiji? Što bi rekli ovi na jugu: Ja u to ne verujem – rekao je on.\nSa njim se složio i istoričar Aleksandar Raković.\n- Ovim protestima rukovodi neko iz inostranstva, odnosno taj koji ih finansira i rukovodi protestima. Ljudi koji su u delu organizacije u Republici Srbiji, naši sugrađani, ne gospodare svojim potezima nego moraju da sprovode namere onih koji stoje iza toga da se destabilizuje Srbija. Najveći deo ljudi, naših sugrađana, koji su danas na ulicama, nisu ni svesni toga da su zapravo učesnici u destabilizaciji Srbije, a da se napad za destabilizaciju pokriva navodnom brigom za ekološka pitanja. Među onima koji protestuju nema baš nijednog ekološkog aktiviste, ekoloških udruženja, niti drugih udruženja koja se tiču zaštite ljudi, životinja i slično, nego su to čisti politički protesti samo da bi se destabilizovala Srbija – istakao je on.\nPolitički uticaj Rokfelera\nFondaciju braće Rokfeler osnovali su 1940. godine Džon junior, Nelson, Dejvid, Lorens i Vintrop Rokfeler.\nKao rodonačelnik ove bogate američke porodice najčešće se navodi Džon Dejvidson Rokfeler (1839-1937), koji je bio prvi Amerikanac koji je postao milijarder i najbogatiji čovek nas svetu. Obogatio se radeći u naftnoj kompaniji „Standard Oil”. Do svoje smrti podelio je oko 540 miliona dolara (današnjih pet milijardi dolara). Međutim, i danas mnogi smatraju da je novcem pokušavao da kupi “dobar glas”. Zastupnici ove teze veruju da je Džon Rokfeler, dajući donacije, pokušavao da zatvori usta onima koji su sumnjali u njegove iskrene ktitorske namere.\nFoto: 24sedam /\nOva porodica, koja je raspolagala ogromnim finansijskim sredstvima, ubrzo je proširila svoju uticaj i u političke vode. Tako je Nelson Rokfeler postao 42. potpredsednik SAD (1974–1977), za vreme mandata Džeralda Forda.\nKada se danas govori o Fondaciji braće Rokfeler, ona zvanično finansira mnogobrojne organizacije i projekte širom sveta. Zanimljivo, poseban program delovanja braće Rokfeler posvećen je radu na Zapadnom Balkanu i u južnoj Kini. Kada je reč o našim prostorima, Fondacija je posebno usredsređena na delovanje u Srbiji, Crnoj Gori i u našoj južnoj pokrajini.\nOd ekologije do obojene revolucije\nKritičari Rokfelerove fondacije, koji uglavnom dolaze iz suverenističkih i patriotskih krugova širom sveta, često joj zameraju manjak transparentnosti (što je posebno zanimljivo, s obzirom na to da se Fandacija formalno upravo zalaže za transparentnost), sakrivanje pravih iznosa novca koji se donira, maligni politički uticaj koji je uglavnom usmeren na podrivanje suvereniteta itd.\nIako Fondacija ulaže posebne napore kako bi se u javnosti predstavila kao filantropska i humanitarna, njeni kritičari je optužuju da je umešana u pomaganje i finansiranje obojenih revolucija i promene vlasti širom sveta.\nU prilog tezi da Fondacija ima veliku političku ulogu govori i činjenica da njeni lideri veoma često daju političke ocene i izjave, otovreno se stavljajući na jednu stranu.\nPoznato je da braća Rokfeler imaju direktan uticaj na američku nacionalnu televiziju En-Bi-Si, smeštenu u Rokfeler centru u Njujorku. Ovaj medij je tokom prethodnih predsedničkih izbora u SAD otvoreno stao na stranu Džozefa Bajdena, sprovodeći negativnu kampanju protiv tadašnjeg predsednika Donalda Trampa.\nU Srbiju stigli devedesetih\nKada je reč o uticaju Fondacije u Srbiji, ona je u našoj zemlji prisutna još od devedesetih godina prošlog veka. Tada je na našim prostorima Rokfeler uplaćivao donacije srpskom civilnom društvu posredstvom drugih američkih nevladinih organizacija. Krajem devedesetih finansirali su znatan broj tzv. alternativnih medija (koji su agitovali protiv tadašnje vlasti Slobodana Miloševića), a nakon 2000. godine pojavljuju se kao direktni pokrovitelji određenih organizacija.\nFoto: 24sedam / Goran Sivački\nNekadašnji predsednik ove organizacije, Stiven Hajnc, svojevremeno je ocenio da Srbija i Kosovo i Metohija mogu postati članice EU samo kao odvojene države.\nVeze sa kosovskim Albancima\nPosebno su zanimljive veze Fondacija braće Rokfeler sa albanskim faktorom na Kosovu i Metohiji, pre svega Aljbinom Kurtijem i njegovim pokretom Samoopredeljenje.\nVeć godinama unazad programski direktor za Zapadni Balkan u Rokfeler fondaciji je poslanik Samoopredeljenja Haki Abazi.\nHaki Abazi, Printscreen/Youtube, ATV\nNjegov otac Hasan Abazi uhapšen je u centralnoj Srbiji 27. marta 2012. godine po poternici za špijunažu. Haki je odmah obavestio svoju organizaciju o hapšenju, pa je Hasan Abazi pušten iz pritvora posle nekoliko nedelja. Haki je posle toga više puta kritikovao rad srpskih državnih organa u američkim krugovima.\nKo sve u Srbiji dobija novac od Rokfelera?\nFondacija braće Rokfeler od početka ove godine dala je novac za 15 organizacija iz Srbije, među kojima je i organizacija "Kreni - promeni" (25.000 dolara).\nNajveći deo novca u 2021. uplaćen je organizacijama koje se, barem formalno, bave promocijom zaštite životne sredine, demokratije i građanskih prava.\nPored "Kreni - promeni", na spisku onih koji su dobili novac od Rokfelera su i Regulatorni institut za obnovljive izvore energije i zaštitu životne sredine (40.000 dolara), RES fondacija koja se bavi energetikom i klimatskim promenama u Srbiji (140.000 dolara), Institut za urbane politike, odnosno Ministarstvo prostora (90.000 dolara)...\nOsim toga, značajna sredstva otišla su na račune pojedinih umetničkih i medijskih udruženja - Centar za kulturnu dekontaminaciju (90.000 dolara), Nezavisno društvo novinara Vojvodine (100.000 dolara), CINS (80.000), CRTA (220.000 dolara), "Peščanik" (90.000)...\nrokfeler Rokfelerova fondacija Blokada blokada puteva


Vozač zadobio teške tjelesne povrede u saobraćajnoj nezgodi kod Rudog – Visegradlive.com\nHome / Susjedne opštine / Rudo / Vozač zadobio teške tjelesne povrede u saobraćajnoj nezgodi kod Rudog\n8. Februara 2018.\tRudo 440 Views\nNa regionalnom putu Rudo-Uvac u mjestu Ustibar, opština Rudo, 07.02.2018.godina, oko 0,90 časova, dogodila se saobraćajna nezgoda u kojoj je jedno lice zadobilo teže tjelesne povrede.\nU saobraćajnoj nezgodi učestvovala je V.M. (1971) iz Priboja, koja je u momentu saobraćajne nezgode upravljala vozilom marke „Golf“. Do saobraćajne nezgode je došlo tako što je imenovani vozač izgubila kontrolu nad vozilom usled neprilagođene brzine uslovima i stanju puta, usled čega je došlo do slijetanja vozila niz kosinu pored puta, nakon čega se vozilo prevrnulo na krov.\nU ovoj saobraćajnoj nezgodi teže tjelesne povrede je zadobila V.M. (1971) nastanjena u Priboju. Ista je nakon ukazivanja ljekarske pomoći prebačena na dalje liječenje u Opštu bolnicu Užice.\nUviđaj su izvršili policijski službenici Policijske stanice Rudo, a o svemu je obavješten i dežurni tužilac Okružnog javnog tužilaštva u Istočnom Sarajevu koji je naložio da se preduzmu sve mjere i radnje u cilju dokumentovanja ove saobraćajne nezgode.\nPrevious Vreme u BiH: Oblačno sa slabom kišom i snegom, temperatura do 8 stepeni\nNext ANDRIĆGRAD: Proslavite dan ljubavi u Andrićgradu\nU Gradskoj dvorani „Rudo sport“ u Rudom, 20.11.2018. godine sa početkom u 12,30 časova pripadnici jedinice za …


5 10 25 50 100 81 do 86 od 86\nIako živimo u privredno nedovoljno razvijenim zemljama, ima pojedinaca čije se bogatstvo meri stotinama miliona evra, čak i milijardama. Najmoćnije ljude našeg regiona i ove godine rangirao je prestižni časopis Forbs prema njihovom imetku, a kriterijum je bio da poseduju državljanstvo zemlje našeg regiona ...\nZapadnim Balkanom u poslednje vreme odjekuju ratne trube i širi se politička netrpeljivost. To izaziva strahove i zebnju kod građana, kojima je više stalo do radnog mesta i boljeg životnog standarda nego do ratovanja. Istovremeno, i na sreću, ne posustaju ekonomske ideje i inicijative koje bi od Zapadnog Balkana da stvore prosperitetan evropski region ...\nCARINSKA UNIJA ALTERNATIVA EVROPSKIM INTEGRACIJAMA ZAPADNOG BALKANA\nU štampi, ali i u ostalim vidovima informisanja u prethodnom periodu pominjala se mogućnost formiranja carinske unije na Zapadnom Balkanu. To se čak moglo čuti i od najviših zvaničnika regiona. Ovakav scenario nagovestio je predsednik Republike Srbije Tomislav Nikolić, ali i budući šef države Aleksandar Vučić ...\nPišu: Milica Krivokapić, Mitko Arnaudov\nODNOSI MAKEDONIJE I SRBIJE SU STABILNI\nPotpredsednik vlade i ministar spoljnih poslova Makedonije Nikola Poposki ocenio je da regionalna saradnja ima veliki potencijal. Makedonija je intenzivnim privrednim razvojem obezbedila 6. mesto na World Bank’s Doing Business Report u 2016. za Evropu i 12. u svetu, dok se prema listi direktnih stranih investicija - IBM Institute for Business Value, našla na prvom mestu u oblasti otvaranja novih radnih mesta. ...\nODRŽIVOST MAKEDONSKE EKONOMIJE\nSistem privrednog prosperiteta koji je izgradila Makedonija u poslednjih deset godina pokazao se u praksi kao vrlo efikasan i predstavlja prekretnicu na putu ekonomskog razvoja. Kontinuirani napredak pokazao je da i male države mogu da postignu veliki ekonomski uspeh, iako ne poseduju prirodne resurse koji i dalje pokreću svetsku ekonomiju ...\nNAJVEĆA SRPSKA INVESTICIJA U CRNOJ GORI\nImamo odgovornost da budemo promoteri dobrih odnosa i industrijski most između dve države, oceni o je u intervjuu za Srpsku ekonomiju Vladimir Lučić, izvršni direktor kompanije M:tel. koja je posle samo nekoliko godina poslovanja osvojila 29 odsto tržišta kao treći operater u Crnoj Gori ...


PORTAL KRUG - IZGRADNJA PARKINGA IZA OSNOVNOG SUDA\nPrevious Article INFRASTRUKTURNI RADOVI U MZ\nNext Article ODGOVORI ZA BESPLATNU ULAZNICU!\nZahtev Republici, za prenos u javnu svojinu grada Kraljeva, upućen je za katastarsku parcelu od 599 kvadratnih metara, koja se nalazi neposredno iza zgrade Osnovnog suda u Kraljevu, a sve u cilju realizacije dela Programa uređivanja građevinskog zemljišta u iznosu od sedam miliona dinara koji se tiče uređenja parkinga neposredno iza zgrade Osnovnog suda u Kraljevu. Parking će biti formiran kao javni parking grada Kraljeva, s tim što će Osnovni sud u Kraljevu imati pravo korišćenja 10 (od 26) parking mesta. Ova mesta će Osnovni sud dobiti na trajno korišćenje bez naknade.\nU obrazloženju se navodi da je Odeljenje za urbanizam,građevinarstvo i stambeno-komunalne delatnosti pre tri godine odobrilo rekonstrukciju, dogradnju i nadgradnju zgrade Osnovnog suda, a tehničkom dokumentacijom na osnovu koje je izdata građevinska dozvola bilo je projektovano devet parking mesta za parkiranje putničkih vozila za potrebe suda. Ovakvo rešenje nije zadovoljavajuće u smislu realnih potreba za parking mestima za ovakav tip objekta, kao i zbog vrlo otežavajućeg pristupa samom parkingu, usled nedefinisanog profila postojeće saobraćajnice – ulice kojom se dolazi do objekta (bočni krak ulice Pljakine, odnosno još uvek nerealizovani deo buduće saobraćajnice – Ulice Tomislava Andrića - Džigija).\nZato se ukazala potreba da se u pogledu uslova i načina obezbeđivanja prostora za parkiranje vozila za potrebe Osnovnog suda izgradi javni parking, odnosno posebno parkiralište kojim bi na ovom mestu bolje bio rešen problem parkiranja.\nNa današnjoj sednici Gradskog veća usvojena je još jedna odluka koja se tiče imovinsko-pravnih odnosa, a odnosi se na prenošenje u vlasništvo države katastarske parcele koja se nalazi u krugu Doma učenika u Kraljevu, kako bi se završio rad na objektu sportske sale.\n- Nadam se da ćemo za dva meseca svečano otvoriti novu, lepu sportsku salu iza Doma učenika u Kraljevu – izneo je svoja očekivanja gradonačelnik Kraljeva Predarg Terzić.\nOn je, u izjavi medijima posle sednice Gradskog veća kao važnije teme o kojima je danas raspravljano ocenio usvajanje zaključka kojim se gradskoj skupštini predlaže da usvoji Odluku o čišćenju snega i leda na teritoriji grada Kraljeva, Odluka o uslovima i načinu držanja domaćih životinja, a na današnjoj sednici usvojena je i raspodela sredstava za nekoliko različitih sportskih manifestacija.\nPost on: 08/14/2017 14:17:54\na to sto je bas taj plac pod sporom to nema veze.?!


FlixBus slavi Cyber ponedjeljak: Karte za kunu za bilo koju destinaciju u Evropi - PUSTOLOVI\nFlixBus slavi Cyber ponedjeljak: Karte za kunu za bilo koju destinaciju u Evropi\nFlixBus slavi Cyber ponedjeljak 28. novembra i to na najbolji mogući način. Za 10 hiljada putnika osigurao je autobuske karte po 1 kunu iz bilo kojeg grada u Hrvatskoj za bilo koju destinaciju u Evropi.\nKarte za kunu će biti dostupne isključivo putem FlixBus mobilne aplikacije, u ponedjeljak 28. novembra, od 12 do 12.05 sati, za sva jednosmjerna međunarodna putovanja iz Hrvatske, u periodu od 16. januara do 5. aprila 2017. godine.\nFlixBus (Foto: PR)\nIz Hrvatske je moguće putovati do Italije, Slovenije, Austrije, Njemačke, Švicarske, Francuske, Holandije, Češke, Mađarske, a uz malo kreativnosti u putovanju, čak i do Španjolske, Engleske i drugih, udaljenijih evropskih zemalja. Svi putnici imaju na raspolaganju 100 hiljada dnevnih veza u 900 destinacija i 20 zemalja.


Uspešno testirana vakcina protiv koronavirusa na ruskim vojnicima: „Nisu primećene komplikacije“ – Kragujevčani – Najposećeniji portal u Šumadiji\nUspešno testirana vakcina protiv koronavirusa na ruskim vojnicima: „Nisu primećene komplikacije“\nRusija se priprema za isporuku vakcina za koronavirus na globalno tržište, nakon što su vojni zdravstveni stručnjaci danas izvestili da su testiranja obavljena na vojnicima dobrovoljcima bila uspešna.\n„Nisu primećene nikakve komplikacije ni nuspojave“, izvestio je list ruske vojske Krasnaja Zvezda.\nDo kraja idućeg meseca Rusija planira da završi klinička ispitivanja. Ministar zdravstva Mihail Muraško tokom vikenda je najavio da se Rusija priprema za prodaju novih vakcina i ostale medicinske opreme na globalnom nivou.\n„Rusija je spremna da snabde globalno tržište medicinskim preparatima koji će neposredno delovati na virus, među kojima će biti lekovi za terapiju ‘citokinske oluje’, testovi za virus i vakcina“, rekao je Muraško za državnu novinsku agenciju TASS.\nIzvor: b92 /Index


Dobijena dozvola za izgradnju početne stanice Gold Gondole | Gold gondola Zlatibor\nDobijena dozvola za izgradnju početne stanice Gold Gondole\nOpština Čajetina 28. februra dobila je dozvolu za nastavak radova na izgradnji najduže panoramske gondole na svetu – Gold gondole Zlatibor! U toku je postupak prijave radova koji će krenuti, kako je i najavljivano, čim vremenski uslovi to dozvole.\nProblemi po pitanju imovine u državnoj svojini, koji su ranije blokirali izdavanje dozvole za gondolu, postupno se rešavaju uz velike napore nadležnih službi opštine Čajetina.\nPoslednja stanica, za koju je, zanimljivo, prvo izdata dozvola, na devet kilometara dugoj vazdušnoj trasi ove kabinske žičare – gondole, koja će spojiti centar Zlatibora sa vrhom Tornika, završena je pred Novu godinu.\nDirektorica Gold gondole, Bojana Božanić, u izjavi za Požega radio, kaže da se nastavlja sa faznom gradnjom, a sve zbog imovinsko pravnih problema. Kako nam je rekla uskoro počinju radovi na početnoj stanici gondole, pošto je krajem februara stigla dozvola za njenu gradnju.\nGold gondola Zlatibor je imala i svoju promociju na, upravo završenom, Sajmu turizma u Beogradu, gde su posetioci njihovog štanda imali priliku da se nakratko nađu na Zlatiboru, u okviru „kutka virtuelne stvarnosti“ i to upravo u jednoj od 55 kabina Gold gondole i u realnom vremenu se provozaju trasom kojom će se gondola kretati – od centra Zlatibora do vrha Tornika, uz pomoć virtuelnih naočara.\nTo iskustvo doživeo je i ministar trgovine, turizma i telekomunikacija Rasim Ljajić, koji nije krio svoje oduševljenje, nakon virtuelne „vožnje“ i upoznavanja sa turističkom ponudom Zlatibora.\nSa gondolom će se, na ovaj virtuelni način, upoznati i potencijalni turisti u Rusiji na sajmu turizma u Moskvi, na kome će se predstaviti Turistička organizacija Zlatibor.


Vesić: Očekujem potpuno otvaranje ugostiteljskih objekata - Glas Podrinja\n20. april 2021.20. apr 2021.\nZamenik gradonačelnika Beograda Goran Vesić izjavio je da očekuje da na sutrašnjoj sednici Kriznog štaba za suzbijanje epidemije korona virusa bude doneta odluka o potpunom otvaranju ugostiteljskih objekata.\nNavodeći da će tokom dana broj upotrebljenih doza vakcine u Beogradu dostići 950.000 a da je revakcinisano oko 27,6 odsto punoletnih Beograđana, Vesić je rekao da veruje da su se stekli uslovi da medicinski deo Kriznog štaba prihvati zahtev gradske vlasti.\n"Do sada je vakcinisano skoro 40 odsto stanovnika Beograda, a u populaciji od 65 do 74 godine, od 1.000 Beograđana vakcinu su primila 692. Sa onima koji su preležali koronu, Beograd se sasvim sigurno približava kolektivnom imunitetu kao što je rekao i doktor (Predrag) Kon", rekao je Vesić za televiziju Pink.\n"To radimo kako bismo pomogli ugostiteljima da zadrže zaposlene i da se što pre oporave jer tu radi 40.000 ljudi. Očekujemo i da Vlada Srbije usvoji protokole koje je predložio Gradski zavod za javno zdravlje u saradnji sa predstavnicima event industrije, kako organizovati svadbe, kongrese, festivale i da izađe sa planom kada će se šta otvoriti, kao što je to slučaj u Velikoj Britaniji", rekao je Vesić.\nKomentarišući kritike povodom postavljanja spomenika despotu Stefanu Lazareviću u centru Beograda, Vesić je rekao da iza njih stoji "lažna inteligencija koja autošovinistički misli da Beograd ne treba da slavi svoje vladare i da se seća svoje istorije".\n"Mogu da razumem da se nekom ne sviđa spomenik, kao što ima onih kojima se ne sviđa Mona Liza, ali ne razumem da krijete informacije koje su istinite. Spomenik je koštao 18,3 miliona dinara, cena nikada nije bila tajna. Ružno je obračunavati se sa despotom takvim dezinformacijama", ocenio je zamenik gradonačelnika Beograda.


R I Z I N G E R I U M: Franz Ferdinand: Pišu pesme za novi album\nAlex Kapranos izjavio da će pokušati da "ne otkrivaju previše detalja unapred"...\nAlex Kapranos je najavio da su Franz Ferdinand počeli da rade na novom albumu. U svojoj kratkoj izjavi za BBC, pevač je rekao:\n- Trenutno pišem pesme. Ne znam nikoga ko u isto vreme piše pesme i reklamira svoj album unapred; ako pišete pesme, onda pišete pesme i koncentrisani ste na to što radite. Uvek pričam dosta o našim izdanjima dok ih pravimo, i očigledno sam do sada uvek dozvoljavao sebi da se uzbudim i da pričam previše - ne želim da kvarim iznenađenje, tako da od sada prestajem da pričam, i o tome više od mene ni reči!\nKapranos je, kao bivši dobitnik, prognozirao i dobitnika ovogodišnje Mercury nagrade za album godine - on misli da će to verovatno biti bend The xx, iako još uvek nisu poznati široj publici...


Foto: facebook page I to je Zagreb/ Karla June / screenshot\n– Pretpostavljamo da su se nalazile u nekom uredu za upravu ili u ministarstvu, pa su tokom adaptacije zajedno sa građevinskom šutom i starom stolarijom završile na spomenutoj lokaciji – kaže Davor Tomaško. On nije jedini koji je primetio glasačke kutije.\n– Trebalo bi ih uzeti i prodati kolekcionarima bez obzira na to što su grbovi malo oštećeni, komentarisali su korisnici Fejsbuka. O problemu divljih deponija u Blatu većnici mesnog odbora već su upozoravali Čistoću, Ministarstvo zaštite okoline, Ured za prostorno uređenje.\n– Dok se službe dogovaraju ko će i šta preduzeti, nove količine otpada neometano se dovoze na različite lokacije – kaže Tomaško.